## Pravilnik za sprječavanje pojave, kontrolu i iskorjenjivanje određenih transmisivnih spongiformnih encefalopatija

### NN 39/2007 (16.4.2007.), Pravilnik za sprječavanje pojave, kontrolu i iskorjenjivanje određenih transmisivnih spongiformnih encefalopatija

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1334**

Na temelju članka 41. stavka 6. Zakona o veterinarstvu (»Narodne novine«, broj
70/97, 105/01 i 172/03), ministar poljoprivrede, šumarstva i vodnoga
gospodarstva donosi

## PRAVILNIK

### ZA SPRJEČAVANJE POJAVE, KONTROLU I ISKORJENJIVANJE ODREĐENIH TRANSMISIVNIH SPONGIFORMNIH ENCEFALOPATIJA

POGLAVLJE I.

OPĆE ODREDBE

*Područje primjene*
Članak 1.

1) Ovim Pravilnikom propisuje se sprječavanje pojave, kontrola i iskorjenjivanje
transmisivnih spongiformnih encefalopatija (u daljnjem tekstu: TSE) u životinja.
Pravilnik se primjenjuje na proizvodnju i stavljanje na tržište živih životinja
i proizvoda životinjskog podrijetla i u određenim specifičnim slučajevima, na
izvoz istih.
2) Ovaj se Pravilnik ne primjenjuje na:
(a) kozmetičke ili medicinske proizvode ili medicinske uređaje niti njihove
sirovine niti poluproizvode;
(b) proizvode koji nisu namijenjeni za prehranu ljudi, hranidbu životinja i
gnojiva ili za njihove sirovine ili poluproizvode;
(c) proizvode životinjskog podrijetla namijenjene izložbama, podučavanju,
znanstvenim istraživanjima, specijalnim studijama ili analizama, pod uvjetom da
te proizvode u konačnici ne konzumiraju niti ne koriste ljudi ili životinje,
osim onih koje se drže za potrebe tih istraživačkih projekata;
(d) žive životinje koje se koriste ili su namijenjene za istraživanja.

*Odvajanje živih životinja i proizvoda životinjskog podrijetla*
Članak 2.

Da bi se izbjegla unakrižna kontaminacija ili međusobna zamjena između živih
životinja ili proizvoda životinjskog podrijetla iz članka 1. stavka 1. ovoga
Pravilnika i proizvoda životinjskog podrijetla iz članka 1. stavka 2. točaka
(a), (b) i (c) ovoga Pravilnika ili živih životinja iz članka 1. stavka 2 točke
(d) ovoga Pravilnika, isti se moraju u svakom trenutku držati odvojeno, osim ako
su te žive životinje ili proizvodi životinjskog podrijetla proizvedeni pod barem
jednakim uvjetima zaštite zdravlja u odnosu na TSE.

*Pojmovnik*
Članak 3.

1) Za potrebe ovoga Pravilnika, primjenjuju se sljedeći pojmovi:
(a) »*TSE*«: sve transmisivne spongiformne encefalopatije osim onih koje se
javljaju u ljudi;
(b) »*stavljanje na tržište*«: svaki postupak čija je svrha prodaja žive životinje
ili proizvoda životinjskog podrijetla na koje se odnosi ovaj Pravilnik, ili bilo
koji drugi oblik isporuke pošiljke, uz plaćanje ili besplatno, ili skladištenje
s namjerom da se izvrši takva isporuka;
(c) »*proizvodi životinjskog podrijetla*«: svaki proizvod koji je dobiven ili koji
sadrži neki proizvod dobiven od bilo koje od životinja na koje se odnose odredbe
posebnih propisa o veterinarskim kontrolama i posebnih propisa o veterinarsko-zootehničkim
kontrolama koje se primjenjuju u trgovini određenim živim životinjama i
proizvodima.
(d) »*sirovine*«: sirovine ili bilo koji drugi proizvod životinjskog podrijetla od
kojeg ili pomoću kojeg se proizvode proizvodi iz članka 1. stavka 2. točaka (a)
i (b) ovoga Pravilnika;
(e) »*nadležno tijelo*«: Uprava za veterinarstvo Ministarstva poljoprivrede,
šumarstva i vodnoga gospodarstva (u daljnjem tekstu: Uprava), ili bilo koje
tijelo koje je Uprava ovlastila;
(f) »*kategorija*«: jedna od klasifikacijskih kategorija iz Poglavlja C Dodatka
II. ovoga Pravilnika;
(g) »*specificirani rizični materijal*«: tkiva navedena u Dodatku V. ovoga
Pravilnika, isključujući proizvode koji sadrže ili koji su dobiveni od tih tkiva
ukoliko nije drugačije navedeno.
(h) »*životinja za koju se sumnja da je zaražena s TSE*«: žive, zaklane ili
uginule životinje, koje pokazuju ili su pokazivale neurološke poremećaje ili
poremećaje u ponašanju ili progresivno pogoršavanje općeg stanja vezeno uz
oštećenje centralnog živčanog sustava i kod kojih informacije prikupljene na
temelju kliničkog ispitivanja, reagiranja na liječenje, post-mortem pregleda ili
ante-mortem ili post-mortem laboratorijske analize ne dopuštaju donošenje neke
alternativne dijagnoze. Na goveđu spongiformnu encefalopatiju (u daljnjem
tekstu: GSE) sumnja se u goveda koja su dala pozitivan rezultat na brzi test
specifičan za GSE;
(i) »*gospodarstvo*«: farma ili gospodarstvo ili svako mjesto na kojem se
životinje na koje se odnosi ovaj Pravilnik uzgajaju, drže, koriste ili ih se
izlaže;
(j) »*uzorkovanje*«: uzimanje uzoraka na način da se osigura statistički ispravna
reprezentativnost, od životinja ili iz njihovog okoliša ili od proizvoda
životinjskog podrijetla, u svrhu postavljanja dijagnoze bolesti, utvrđivanja
srodstva, radi nadziranja zdravlja ili radi praćenja odsutnosti mikrobioloških
organizama ili određenih materijala u proizvodima životinjskog podrijetla;
(k) »*gnojiva*«: svaka supstanca koja sadrži proizvode životinjskog podrijetla,
koja se koristi na zemlji radi poticanja rasta vegetacije; tu mogu biti
uključeni ostaci digestije iz proizvodnje bio-plina ili kompostiranja;
(l) »*brzi testovi*«: analitičke metode iz Dodatka X., Poglavlja C, točke 4. ovoga
Pravilnika, čiji se rezultati znaju unutar 24 sata;
(m) »*alternativni test*«: testovi iz članka 8. stavka 2. ovoga Pravilnika koji se
koriste kao alternativa za uklanjanje nekog specificiranog rizičnog materijala.
2) Osim pojmova iz stavka 1. ovoga članka primjenjuju se i specifični pojmovi iz
Dodatka I. ovoga Pravilnika.
3) U slučajevima kad neki pojmovi iz ovoga Pravilnika nisu definirani u stavku
1. ovoga članka ili Dodatku I. ovoga Pravilnika, primjenjuju se relevantni
pojmovi iz posebnih propisa o označavanju i registraciji goveda i posebnih
propisa označavanju goveđih trupova i proizvoda od goveda, pojmovi iz Pravilnika
o veterinarsko-zdravstvenim uvjetima za stavljanje u promet goveda i svinja
(»Narodne novine«, broj 69/06) te pojmovi iz posebnih propisa o veterinarskim
kontrolama i posebnih propisa o veterinarsko-zootehničkim kontrolama koje se
primjenjuju u trgovini određenim živim životinjama i proizvodima i posebnih
propisa za stavljanje u promet ovaca i koza u dijelu kad se u ovom Pravilniku
poziva na navedene propise.

*Zaštitne mjere*
Članak 4.

U slučaju provedbe zaštitnih mjera, primjenjuju se načela i relevantne odredbe
Pravilnika o načinu obavljanja veterinarsko-zdravstvenog pregleda i kontrola
živih životinja u prometu preko granice Republike Hrvatske (»Narodne novine«,
broj 147/04) i Pravilnika o načinu obavljanja veterinarsko-zdravstvenog pregleda
i kontrola proizvoda životinjskog podrijetla u prometu preko granice Republike
Hrvatske (»Narodne novine«, broj 147/04).

POGLAVLJE II.

UTVRĐIVANJE GSE STATUSA

*Klasifikacija po kategorijama*
Članak 5.

1) GSE status zemlje ili regije, neke druge zemlje ili jedne od njihovih regija
(u daljnjem tekstu: »zemlje ili regije«), utvrđuje Europska komisija na temelju
kriterija određenih u Dodatku II. Poglavlju A ovoga Pravilnika, te na temelju
ishoda analize rizika provedene na temelju svih potencijalnih čimbenika za
pojavu goveđe spongiformne encefalopatije kako je to određeno u Dodatku II.
Poglavlja B ovoga Pravilnika, te njihovog razvoja tijekom vremena.
– Za uvoz na područje Republike Hrvatske živih životinja ili proizvoda na koje
se odnosi ovaj Pravilnik, nadležno tijelo primjenjuje odluke o kategorizaciji
zemalja ili regija donesene u skladu s propisanim posebnim postupkom Europske
komisije i na temelju kriterija iz stavka 1. ovoga članaka. Nadležno tijelo
zemlje izvoznice dužno je Upravi dostaviti relevantne informacije prema
kriterijima određenim u Dodatku II. Poglavlju A ovoga Pravilnika te informacije
o potencijalnim faktorima rizika specificiranim u Dodatku II, Poglavlja B ovoga
Pravilnika te njihovom kretanju tijekom vremena.
2) Zemlje koje ne dostave zahtjev u skladu sa stavkom 1. ovoga članka, smatrat
će se, što se tiče isporuke živih životinja i proizvoda životinjskog podrijetla
s njihovog teritorija, zemljama kategorije 5 prema Dodatku II. Poglavlju C ovoga
Pravilnika, sve dok ne podnesu takav zahtjev Europskoj komisiji.
3) Nadležno tijelo izvještava u najkraćem mogućem roku Europsku komisiju o
svakom epidemiološkom dokazu ili drugim informacijama koje bi mogle dovesti do
promjene GSE statusa, posebice o rezultatima programa monitoringa iz članka 6.
ovoga Pravilnika.

POGLAVLJE III.

SPRJEČAVANJE POJAVE TSE

*Sustav monitoringa*
Članak 6.

1) Nadležno tijelo mora provoditi godišnji program monitoringa na GSE i grebež
ovaca u skladu s Dodatkom III. Poglavljem A. ovoga Pravilnika. Taj program mora
uključivati »screening« proceduru (orijentacione metode) korištenjem brzih
testova.
Brzi testovi koji se koriste u programu iz stavka 1. ovoga članka navedeni su u
Dodatku X., Poglavlju C točki 4. ovoga Pravilnika.
2) Nadležno tijelo dužno je izvijestiti Europsku komisiju i druge zemlje, u
okviru Stalnog veterinarskog odbora, o pojavi neke TSE, koja nije GSE.
3) Sva službena istraživanja i laboratorijska ispitivanja treba evidentirati u
skladu s Dodatkom III. Poglavljem B. ovoga Pravilnika.
4) Nadležno tijelo dostavlja Europskoj komisiji godišnje izvješće koje uključuje
najmanje informacije iz Dodatka III. Poglavlja B, Dijela I. ovoga Pravilnika. To
izvješće za svaku kalendarsku godinu treba dostaviti najkasnije do 31. ožujka
sljedeće godine.

*Zabrane koje se odnose na hranidbu životinja*
Članak 7.

1) Zabranjena je hranidba preživača bjelančevinama dobivenim od sisavaca.
2) Zabrana iz stavka 1. ovoga članka primjenjuje se i na životinje i proizvode
životinjskog podrijetla u skladu s točkom 1. Dodatka IV. ovoga Pravilnika.
3) Stavci 1. i 2. ovoga članka primjenjuju se ne dovodeći u pitanje odredbe iz
točke 2. Dodatka IV. ovoga Pravilnika.
4) Ukoliko je zemlja ili pojedina regija svrstana u kategoriju 5 zabranjen je
izvoz ili skladištenje hrane namijenjene životinjama iz uzgoja koja sadrži
bjelančevine dobivene od sisavaca, i hrane namijenjene sisavcima, osim hrane za
pse i mačke, koja sadrži prerađene bjelančevine dobivene od sisavaca.
5) Iz zemalja iz kategorije 5 ili njihovih regija, zabranjen je uvoz na područje
Republike Hrvatske hrane za životinje namijenjene životinjama iz uzgoja, koja
sadrži bjelančevine dobivene od sisavaca ili hrane za životinje namijenjene
sisavcima, osim hrane za pse i mačke, koja sadrži prerađene bjelančevine
dobivene od sisavaca.

*Specificirani rizični materijal*
Članak 8.

1) Specificirani rizični materijal (u daljnjem tekstu: SRM) mora se ukloniti i
uništiti u skladu s točkama 2., 3., 4. i 8. Dodatka V. ovoga Pravilnika.
– SRM ili materijal dobiven njegovom preradom, može se staviti na tržište, ili
ako za to postoji potreba, izvoziti samo radi neškodljivog uništavanja u skladu
s točkama 3. i 4. ili, ovisno o slučaju, točki 7. podtočki (c) ili točki 8.
Dodatka V. ovoga Pravilnika. SRM se ne smije izvoziti u Europsku uniju.
– SRM se ne smije uvoziti na područje Republike Hrvatske. Provoz specificiranog
rizičnog materijala kroz područje Republike Hrvatske mora se obavljati u skladu
s odredbama iz Pravilnika o načinu obavljanja veterinarsko-zdravstvenih pregleda
i kontrola proizvoda životinjskog podrijetla u prometu preko granice Republike
Hrvatske (»Narodne novine«, broj 147/04).
2) Stavak 1. ovoga članka ne odnosi se na tkiva životinja koje su bile
podvrgnute nekom alternativnom testu koji je odobren za tu određenu namjenu i
uključen u listu iz Dodatka X, Poglavlja C, točke 5. ovoga Pravilnika, koji je
primijenjen pod uvjetima navedenim u točki 5. Dodatka V. ovoga Pravilnika – i
ako su rezultati tog testa bili negativni.
3) Nadležno tijelo mora o odobrenom alternativnom testu obavijestiti Europsku
komisiju i druge zemlje članice.
4) Ukoliko je zemlja ili regija svrstana u kategorije 2, 3, 4 i 5 u skladu s
Dodatkom II. Poglavlja C ovoga Pravilnika, na govedima, ovcama ili kozama
namijenjenim za prehranu ljudi ili hranidbu životinja, ne smije se nakon
omamljivanja obavljati razaranje centralnog živčanog tkiva pomoću izduženog
šipkastog instrumenta uvedenog u kranijalnu šupljinu.
5) Podaci o dobnim kategorijama, koji su navedeni u Dodatku V. ovoga Pravilnika,
moraju se redovito usklađivati. Ta se usklađivanja moraju temeljiti na
najnovijim dokazanim znanstvenim spoznajama u odnosu na statističku vjerojatnost
pojave neke TSE u relevantnim dobnim kategorijama populacija goveda, ovaca i
koza u zemlji.

*Proizvodi životinjskog podrijetla dobiveni od materijala podrijetlom od
preživača ili koji sadrže takav materijal*
Članak 9.

1) Proizvodi životinjskog podrijetla navedeni u Dodatku VI. ovoga Pravilnika ne
smiju se proizvoditi od materijala podrijetlom od preživača iz zemalja ili
regija svrstanih u kategoriju 5, osim ako su proizvedeni u skladu s proizvodnim
procesima koji su odobreni od Europske komisije.
2) Kosti glave i kralježnice goveda, ovaca i koza iz zemalja ili regija koje su
svrstane u kategorije 2, 3, 4 ili 5, ne smiju se koristiti za proizvodnju
mehanički otkoštanog mesa (MRM – engl. Mechanically Recovered Meat).
3) Stavci 1. i 2. ovoga članka, a u svezi s kriterijima definiranim u točki 5.
Dodatka V. ovoga Pravilnika ne primjenjuju se na preživače koji su bili
podvrgnuti nekom alternativnom testu, koji je priznat u skladu s posebnom
procedurom Europske komisije, ako su rezultati tog testa bili negativni.

*Programi edukacije*
Članak 10.

Nadležno tijelo mora osigurati da zaposlenici nadležnog tijela, dijagnostičkih
laboratorija te agronomskih i veterinarskih fakulteta, službeni veterinari,
veterinari u veterinarskim organizacijama, zaposlenici u klaonicama te osobe
koje se bave uzgojem, držanjem životinja i koje rade sa životinjama, budu
odgovarajuće educirane i upoznate s kliničkim znakovima, epidemiologijom i, kad
je riječ o osobama odgovornim za obavljanje pretraga, tumačenjem laboratorijskih
nalaza koji se odnose na TSE.

POGLAVLJE IV.

KONTROLA I ISKORJENJIVANJE TSE

*Prijavljivanje bolesti*
Članak 11.

1) Bez obzira na odredbe Pravilnika o načinu i postupku prijave sumnje na
zaraznu bolest životinja, prijavi i odjavi zarazne bolesti životinja te obliku i
sadržaju propisanih obrazaca (»Narodne novine«, broj 179/04), nadležno tijelo
mora odmah biti izvješteno o svakoj životinji za koju se posumnja da je zaražena
TSE.
2) Nadležno tijelo dužno je obavještavati Europsku komisiju i druge zemlje o
prijavljenim slučajevima TSE.
3) Nadležno tijelo mora bez odgode poduzeti mjere određene u članku 12. ovoga
Pravilnika, uključujući i sve druge potrebne mjere.

*Mjere u odnosu na sumnjive životinje*
Članak 12.

1) Svakoj životinji, za koju se posumnja da je zaražena nekom TSE, mora se
službeno ograničiti kretanje dok ne budu poznati rezultati kliničkog i
epidemiološkog ispitivanja koje je provelo nadležno tijelo ili se takva
životinja mora usmrtiti pod službenim nadzorom radi laboratorijskog testiranja.
– Ako se na GSE sumnja kod nekog goveda na nekom gospodarstvu, sva druga goveda
iz tog uzgoja moraju se podvrgnuti službenom ograničenju kretanja dok ne budu
dostupni rezultati pretraživanja.
– Ako se na GSE sumnja kod neke ovce ili koze na nekom gospodarstvu, na temelju
objektivnih dokaza kao što su rezultati testova koji omogućavaju praktičnu
diferencijaciju raznih TSE, sve druge ovce i koze sa tog gospodarstva također se
moraju podvrgnuti službenom ograničenju kretanja dok ne budu dostupni rezultati
pretraživanja.
– Ako postoji dokaz da gospodarstvo, u kojem se životinja nalazila u trenutku
kad se posumnjalo na GSE vjerojatno nije gospodarstvo u kojem je životinja mogla
biti izložena GSE, nadležno tijelo može odlučiti da se samo životinja, za koju
se sumnja da je zaražena, podvrgne službenom ograničenju kretanja. Ako se to
smatra potrebnim, nadležno tijelo također može odlučiti da druga gospodarstva
ili samo gospodarstvo gdje je došlo do izlaganja GSE, stavi pod službenu
kontrolu ovisno o dostupnim epidemiološkim informacijama.
2) Ako nadležno tijelo odluči da se ne može isključiti mogućnost zaraze s TSE,
životinju, ako je još živa, treba usmrtiti; njen mozak i druga tkiva koja odredi
nadležno tijelo, moraju se odstraniti i poslati u Nacionalni odobreni
laboratorij, ili referentni laboratorij EU u skladu s odredbama iz članka 19.
ovoga Pravilnika na ispitivanje u skladu s metodama testiranja kao je određeno u
članku 20. ovoga Pravilnika.
3) Svi dijelovi tijela sumnjive životinje, uključujući kožu, moraju se držati
pod službenim nadzorom dok se ne postavi negativna dijagnoza na TSE, ili se
moraju uništiti u skladu s odredbama Dodatka V. točaka 3. ili 4. ovoga
Pravilnika.

*Mjere nakon potvrđivanja TSE*
Članak 13.

1) Nakon službene potvrde TSE, u najkraćem mogućem roku treba primijeniti
sljedeće mjere:
(a) sve dijelove tijela životinje u potpunosti uništiti u skladu s odredbama iz
Dodatka V. ovoga Pravilnika, osim materijala koji se zadržava zbog evidencije u
skladu s Dodatkom III. Poglavljem B odjeljkom III. točkom 2. ovoga Pravilnika;
(b) provesti istraživanje da bi se utvrdile sve rizične životinje, u skladu s
Dodatkom VII. točkom 1. ovoga Pravilnika;
(c) sve životinje i proizvode životinjskog podrijetla navedene u Dodatku VII.
točki 2. ovoga Pravilnika koje je istraživanje iz točke (b) ovoga stavka
utvrdilo kao rizične, treba usmrtiti i u potpunosti uništiti u skladu s Dodatkom
V. točkama 3. i 4. ovoga Pravilnika.
– Iznimno od odredaba ovoga stavka, nadležno tijelo može primijeniti i druge
mjere koje pružaju jednaki stupanj zaštite, ako su te mjere odobrene u skladu s
posebnim postupkom Europske komisije.
2) Tijekom provođenja mjera iz stavka 1. točaka (b) i (c) ovoga članka,
gospodarstvo u kojem se životinja nalazila kad je potvrđena prisutnost TSE, mora
se staviti pod službeni nadzor a premještanja životinja prijemljivih na TSE i
proizvodi životinjskog podrijetla dobivenih od tih životinja dopuštena su samo
uz prethodno odobrenje od strane nadležnog tijela, kako bi se osigurala brza
sljedivost i identifikacija takvih životinja i proizvoda životinjskog
podrijetla.
– Ako postoji dokaz da gospodarstvo, u kojem se nalazila oboljela životinja u
vrijeme kad je potvrđena TSE, vjerojatno nije gospodarstvo u kojem je ta
životinja bila izložena TSE, nadležno tijelo može odlučiti da se pod nadzor
stave oba gospodarstva ili samo gospodarstvo u kojem je došlo do izlaganja
bolesti.
3) Nadležno tijelo, ukoliko provodi zamjenski program koji pruža jednaku zaštitu
onoj koja je predviđena u članku 12. stavku 1. ovoga Pravilnika može, dopustiti
odstupanja od zahtjeva iz stavka 1. točaka (b) i (c) ovoga članka, u skladu s
posebnim postupkom Europske komisije, i odobriti odstupanja od zahtjeva za
ograničavanjem kretanja životinja i zahtjeva za usmrćivanjem i uništavanjem
životinja.
4) Vlasnicima treba bez odlaganja nadoknaditi štetu nastalu gubitkom životinja
koje su usmrćene ili proizvoda životinjskog podrijetla koji su uništeni u skladu
sa člankom 12. stavkom 2. ovoga Pravilnika i stavkom 1. točkama (a) i (c) ovoga
članka u skladu s odredbama Zakona o veterinarstvu.
5) Ovaj Pravilnik ne isključuje zahtjeve određene Pravilnikom o načinu i
postupku prijave sumnje na zaraznu bolest životinja, prijavi i odjavi zarazne
bolesti životinja te obliku i sadržaju propisanih obrazaca (»Narodne novine«,
broj 179/04).
6) Nadležno tijelo mora jednom godišnje obavijestiti Europsku komisiju o
potvrđenoj nazočnosti svake TSE koja nije GSE.

*Krizni plan*
Članak 14.

1) Nadležno tijelo u skladu s općim kriterijima propisa o kontroli bolesti
životinja donosi Krizni plan sa smjernicama u kojem se određuju mjere koje treba
provesti te detaljno opisuju nadležnosti i odgovornosti u slučaju potvrđivanja
slučajeva TSE.
2) Kad je to potrebno smjernice iz stavka 1. ovoga članka se usklađuju s
propisanim posebnim postupkom Europske komisije.

POGLAVLJE V.

STAVLJANJE NA TRŽIŠTE I IZVOZ

*Žive životinje, njihovo sjeme, embriji i jajne stanice*
Članak 15.

1) Stavljanje na tržište ili, ako je to potrebno, izvoz goveda, ovaca ili koza
te njihovog sjemena, embrija i jajnih stanica, obavlja se u skladu s uvjetima iz
Dodatka VIII. ovoga Pravilnika ili, u slučaju uvoza, uvjetima iz Dodatka IX.
ovoga Pravilnika. Žive životinje i njihove embrije i jajne stanice moraju
pratiti odgovarajuće međunarodne svjedodžbe (certifikati) u skladu s posebnim
propisima iz članka 17. ovoga Pravilnika ili, u slučaju uvoza, u skladu sa
člankom 18. ovoga Pravilnika.
2) Stavljanje na tržište potomaka prve generacije, sjemena, embrija i jajnih
stanica životinja kod kojih se sumnja ili je potvrđena TSE, provodi se u skladu
s uvjetima iz Dodatka VIII. Poglavlja B ovoga Pravilnika.

*Stavljanje na tržište proizvoda životinjskog podrijetla*
Članak 16.

1) Prilikom stavljanja na tržište ili izvoza, u skladu s ovim člankom, Dodatkom
VIII. Poglavljima C i D i Dodatkom IX. Poglavljima A, C, F i G ovoga Pravilnika
ne podliježu ograničenjima sljedeći proizvodi životinjskog podrijetla dobiveni
od zdravih preživača:
(a) proizvodi životinjskog podrijetla određeni člankom 15. ovoga Pravilnika,
posebice sjeme, embriji i jajne stanice;
(b) – sirovo mlijeko u skladu s posebnim propisom;
– mlijeko za proizvodnju mliječnih proizvoda u skladu s posebnim propisom;
– toplinski obrađeno mlijeko u skladu s posebnim propisima;
– dikalcij fosfat (bez ikakvog traga bjelančevina ili masti);
– kože s potkožnim tkivom;
– želatina za prehranu ljudi, odnosno topiva bjelančevina, u želatinoznom ili
neželatinoznom stanju, dobivena djelomičnom hidrolizom kolagana dobivenog iz
kostiju i koža, tetiva i ovojnica životinja uključujući ribu i perad i dobivena
od koža navedenih u podstavku petom ove točke;
– kolagen dobiven od koža navedenih u podstavku petom ove točke.
2) Proizvodi životinjskog podrijetla, koji se uvoze iz zemlje svrstane u
kategoriju 2, 3, 4 i 5 iz Poglavlja C Dodatka II. ovoga Pravilnika moraju
potjecati od zdravih goveda, ovaca i koza koje nisu bile podvrgnute laceraciji
centralnog živčanog tkiva kako je opisano u članku 8. stavku 3.ovoga Pravilnika,
niti su usmrćene ubrizgavanjem plina u kranijalnu šupljinu.
3) Zabranjeno je stavljati na tržište proizvode životinjskog podrijetla koji
sadrže materijale od goveda podrijetlom iz zemalja ili regija svrstanih u
kategoriju 5 Poglavlja C Dodatka II. ovoga Pravilnika, osim ako potječu:
(a) od životinja rođenih nakon datuma od kojeg je stupila na snagu zabrana
hranidbe preživača životinjskim bjelančevinama dobivenim od sisavaca; ili
(b) od životinja koje su rođene, uzgajane i boravile u stadima za koja je
potvrđeno da su najmanje posljednjih sedam godina bila slobodna od GSE.
– Ako je zemlja ili regija zemlje svrstana u kategoriju 5 Poglavlja C Dodatka
II. ovoga Pravilnika zabranjen je izvoz i uvoz proizvoda životinjskog
podrijetla. Navedena se zabrana ne odnosi na proizvode životinjskog podrijetla
iz Dodatka VIII. Poglavlja C ovoga Pravilnika, koji ispunjavaju uvjete iz
navedenog Poglavlja. Navedene proizvode mora pratiti veterinarsko-zdravstvena
svjedodžba izdana od službenog veterinara, kojom se potvrđuje da su ti proizvodi
proizvedeni u skladu s odredbama ovoga Pravilnika.
4) Kad se neka životinja premješta iz zemlje ili regije u neku zemlju ili regiju
uključenu u drugu kategoriju, istu treba svrstati u najvišu kategoriju od
zemalja ili regija u kojima je boravila više od dvadeset-četiri sata, osim ako
se može dokazati da životinja nije dobila hranu iz zemlje ili regije svrstane u
tu najvišu kategoriju.
5) Proizvode životinjskog podrijetla za koje su ovim člankom određena posebna
pravila, moraju pratiti odgovarajuće veterinarsko-zdravstvene svjedodžbe i
komercijalni dokumenti u skladu sa člancima 17. i 18. ovoga Pravilnika.
6) Pri uvozu, proizvodi životinjskog podrijetla moraju udovoljavati uvjetima iz
Dodatka IX. Poglavlja A, C, F i G ovoga Pravilnika.
7) Odredbe ovoga članka mogu se primijeniti i na druge proizvode životinjskog
podrijetla u skladu s posebnim postupkom Europske komisije.

Članak 17.

1) U skladu s posebnim propisima o obliku i sadržaju veterinarsko-zdravstvene
svjedodžbe za stavljanje u promet goveda i svinja, posebnim propisima o obliku i
sadržaju veterinarsko-zdravstvene svjedodžbe za stavljanje u promet ovaca i koza
te posebnih propisa o obliku i sadržaju veterinarsko-zdravstvenih svjedodžbi
koje se odnose na trgovinu sjemenom, embrijima i jajnim stanicama goveda, ovaca
ili koza, treba po potrebi dopuniti navođenjem kategorije u koju spada zemlja
članica ili regija podrijetla, a u koju je ista svrstana u skladu s člankom 5.
ovoga Pravilnika.
2) Odgovarajuće komercijalne dokumente, koji se odnose na trgovinu proizvodima
životinjskog podrijetla, treba po potrebi dopuniti navođenjem kategorije u koju
spada zemlja ili regija u zemlji njihovog podrijetla, u koju ih je svrstala
Europska komisija u skladu sa člankom 5. ovoga Pravilnika.

Članak 18.

Odgovarajuće veterinarsko-zdravstvene svjedodžbe koje se odnose na uvoz treba, u
odnosu na druge zemlje koje su klasificirane u neku od kategorija u skladu sa
člankom 5. ovoga Pravilnika, dopuniti specifičnim zahtjevima određenim u Dodatku
IX. ovoga Pravilnika, odmah nakon donošenja odluke o klasifikaciji.

POGLAVLJE VI.

REFERENTNI LABORATORIJI, UZORKOVANJE, ISPITIVANJE I KONTROLA

*Referentni laboratoriji*
Članak 19.

1) Poslovi i obveze nacionalnog referentnog laboratorija određeni su u Dodatku
X. Poglavlju A ovoga Pravilnika.
2) Referentni laboratorij Europske unije te njegovi poslovi i obveze određeni su
u Dodatku X. Poglavlju B ovoga Pravilnika.

*Uzorkovanje i laboratorijske metode*
Članak 20.

1) Uzorkovanje i laboratorijsko testiranje na prisutnost neke TSE mora se
provoditi u skladu metodama i protokolima određenim u Dodatku X. Poglavlju C
ovoga Pravilnika.
2) Kad je to potrebno, radi ujednačene provedbe stavka 1. ovoga članka,
provedbena pravila, uključujući metodu za potvrđivanje GSE kod ovaca i koza,
usvajaju se u skladu s posebnim postupkom Europske komisije.

*Kontrole od strane Europske zajednice*
Članak 21.

1) Stručnjaci iz Europske komisije mogu obavljati preglede na licu mjesta, u
suradnji s nadležnim tijelom, ukoliko je to potrebno. Nadležno tijelo dužno je
tim stručnjacima pružiti svu pomoć koja im je potrebna za obavljanje njihovih
dužnosti. Europska komisija obavještava nadležno tijelo o rezultatima obavljenih
pregleda.
2) Europska komisija u posebnom postupku usvaja pravila za suradnju iz stavka 1.
ovoga članka.

POGLAVLJE VII.

PRIJELAZNE I ZAVRŠNE ODREDBE

*Prijelazne mjere vezane uz specificirani rizični materijal*
Članak 22.

Odredbe Dodatka XI. Dijela A ovoga Pravilnika primjenjuju se do datuma donošenja
odluke Europske komisije iz članka 5. ovoga Pravilnika, od kojeg datuma se
počinje primjenjivati članak 8. ovoga Pravilnika.

*Izmjene i dopune Dodataka i prijelazne mjere*
Članak 23.

1) Dodaci I. do XI. tiskani su u prilogu ovoga Pravilnika i njegov su sastavni
dio.
2) Dodaci iz stavka 1. ovoga članka o bilo kojem pitanju koje bi moglo imati
utjecaja na javno zdravlje mogu se mijenjati u skladu s posebnim postupkom
Europske komisije.

*Konzultiranje znanstvenih odbora*
Članak 24.

O svim pitanjima obuhvaćenim ovim Pravilnikom, koji bi mogli imati utjecaja na
javno zdravlje, konzultiraju se nadležni znanstveni odbori Europske komisije.

*Stupanje na snagu*
Članak 25.

Stupanjem na snagu ovga Pravilnika prestaju važiti:
Pravilnik o mjerama za otkrivanje, suzbijanje i iskorijenjivanje GSE-a (»Narodne
novine«, br. 44/96);
Naredba o zabrani uporabe tkiva, organa te strojno iskoštenog mesa preživača kao
rizičnih sirovina, u kojima bi se mogao naći uzročnik goveđe spongiformne
encefalopatije (GSE), u proizvodnji mesnih proizvoda (»Narodne novine«, br.
129/97);
Naredba o zabrani uporabe proteina životinjskog podrijetla u prehrani životinja
(»Narodne novine«, br. 8/01);
Naredba o obveznom pretraživanju goveda na prisutnost uzročnika goveđe
spongifrmne encefalopatije (GSE) (»Narodne novine«, br. 45/01);
Naredba o zabrani uvoza u Republiku Hrvatsku tkiva visokog rizika, krmiva
životinjskog podrijetla i gotove stočne hrane koja sadrži krmiva životinjskog
podrijetla (»Narodne novine«, br. 55/01);
Naredba o zabrani uvoza u Republiku Hrvatsku radi sprječavanja unošenja
transmisivnih spongiformnih encefalopatija (»Narodne novine«, br. 03/06)

Članak 26.

1) Ovaj Pravilnik stupa na snagu 1. svibnja 2007. godine.
2) Iznimno od stavka 1. ovoga članka,
– članak 5. stavak 3.,
– članak 6. stavak 4.,
– članak 8. stavak 3.,
– članak 13. stavak 6.,
– članak 14. stavak 2.,
– članak 20. stavak 2.,
– članak 21. stavka 2.,
– članak 23. stavak 2.,
– članak 24.
– Dodatak III. Poglavlje A Dio II. točka 4. odjeljak sedmi,
– Dodatak III. Poglavlje B Odjeljak I. i II.,
– Dodatak IV. Dio III. točka E podtočka 3.,
– Dodatak VII. Točka 10.,
– Dodatak VIII. Poglavlje A Dio I. točka (b) podtočka (i) ovoga Pravilnika,
stupaju na snagu danom pristupa Republike Hrvatske Europskoj uniji.

Klasa: 011-02/07-01/1
Urbroj: 525-1-07-1
Zagreb, 8. ožujka 2007.

Ministar
**Petar Čobanković**, v. r.

**DODATAK I.**
SPECIFIČNI POJMOVI

1. Za potrebe ovoga Pravilnika, primjenjuju se sljedeći pojmovi iz Pravilnika o
načinu postupanja s nusproizvodima životinjskog podrijetla koji nisu za prehranu
ljudi, (»Narodne novine«, broj 56/06), Zakona o hrani (»Narodne novine«, broj
117/03, 130/03, 48/04) te posebnih propisa o označavanju krmnih smjesa:
(a) Pravilnik o načinu postupanja s nusproizvodima životinjskog podrijetla koji
nisu za prehranu ljudi, (»Narodne novine«, br. 56/06):
(i) »*uzgajana životinja*« iz članka 2(1)(f);
(ii) »*hrana za kućne ljubimce*« iz točke 41 Dodatka I;
(iii) »*prerađene životinjske bjelančevine*« iz točke 42 Dodatka I;
(iv) »*želatina*« iz točke 26 Dodatka I;
(v) »*proizvodi od krvi*« u točki 4 Dodatka I;
(vi) »*krvno brašno*« iz točke 6 Dodatka I; i
(vii) »*riblje brašno*« iz točke 24 Dodatka I.
(a) definicija »*hrane za životinje*« iz članka 4. točke 4. Zakona o hrani,
(»Narodne novine«, broj 117/03, 130/03, 48/04);
(b) definicija »*kompletne hrane za životinje*« u skladu s posebnim propisima o
označavanju krmnih smjesa.
2. Za potrebe ovoga Pravilnika, primjenjuju se također i sljedeći pojmovi:
(a) »*prirođeni slučaj GSE*«: znači slučaj goveđe spongiformne encefalopatije za
koji nije jasno dokazano da je posljedica zaraze koja je nastupila prije uvoza
žive životinje;
(b) »*urašteno masno tkivo*«: znači unutrašnju i vanjsku tjelesnu masnoću
odstranjenu za vrijeme klanja i rasijecanja, posebice svježu masnoću sa srca,
posteljice i bubrega goveda te masnoću iz rasjekavaonica.
(c) »*kohorta*« znači skupinu goveda koja su:
(i) rođena u istom stadu kao i zaraženo govedo i unutar 12 mjeseci prije ili
nakon rođenja zaražene životinje; i
(ii) koja su uzgajana zajedno sa zaraženom životinjom u bilo kojem trenutku
tijekom prve godine njihovog života.
d) »*indeks slučaj*« označava prvu životinju na gospodarstvu ili u epidemiološki
određenoj grupi u koje je potvrđena infekcija s TSE.

**DODATAK II.**

UTVRĐIVANJE GSE STATUSA

POGLAVLJE A

GSE status zemlje ili neke regije zemlje – u daljnjem tekstu »zemlja ili
regija«, utvrđuje se na temelju sljedećih kriterija:
(a) ishod analize rizika kojom se utvrđuju svi potencijalni čimbenici za pojavu
GSE– navedeni u Poglavlju B ovoga Dodatka te njihov razvoj tijekom vremena;
(b) program edukacije za veterinare, uzgajivače i one koji se bave prijevozom,
trgovinom i klanjem goveda, čija je svrha potaknuti te osobe na prijavljivanje
svih slučajeva neuroloških manifestacija kod odraslih goveda;
(c) obvezno prijavljivanje i pregled svih goveda koja pokazuju kliničke znakove
GSE;
(d) sustav kontinuiranog nadziranja i monitoringa GSE s posebnim naglaskom na
rizike opisane u Poglavlju B ovoga Dodatka, uzimajući u obzir smjernice iz
tablice u Poglavlju A Dodatka III. ovoga Pravilnika ili u skladu s odgovarajućim
međunarodnim standardima; izvještaji o broju obavljenih pretraga i rezultatima
tih pretraga moraju se čuvati najmanje sedam godina;
(e) pretraga uzoraka moždanog ili drugih tkiva u odobrenom laboratoriju,
prikupljenih u okviru sustava nadziranja iz točke (d) ovoga Poglavlja.

POGLAVLJE B

Analiza rizika iz Poglavlja A točke (a) ovoga Dodatka, mora se temeljiti na
sljedećim čimbenicima:
– konzumiranje od strane goveda mesnog i mesno-koštanog brašna ili čvaraka
dobivenih od preživača;
– uvoz mesno-koštanog brašna ili čvaraka potencijalno kontaminiranih nekim TSE
ili hrane za životinje koja sadrži mesno-koštano brašno ili čvarke;
– uvoz životinja ili jajnih stanica/embrija potencijalno zaraženih nekim TSE;
– epidemiološki status zemlje ili regije u odnosu na TSE kod životinja;
– razina poznavanja strukture goveđe, ovčje i kozje populacije u zemlji ili
regiji;
– izvor životinjskih nusproizvoda, parametri procesa za preradu takvih
nusproizvoda i metode proizvodnje hrane za životinje.

POGLAVLJE C

*Određivanje kategorija*

GSE status zemalja ili regije, utvrđuje se svrstavanjem u sljedeće kategorije:

A. KATEGORIJA 1: Zemlja ili regija slobodna od GSE

Zemlja ili regija u kojoj je provedena analiza rizika, temeljena na
informacijama definiranim u Poglavlju B ovoga Dodatka, koja je dokazala da su
kroz odgovarajuće vremensko razdoblje provođene odgovarajuće mjere za rješavanje
svakog utvrđenog rizika i
1. ILI da nije zabilježen ni jedan slučaj GSE i:
(i) da su tijekom najmanje sedam godina zadovoljavani kriteriji iz Poglavlja A
točke (b) do (e) ovoga Dodatka, ili
(ii) da su tijekom najmanje sedam godina zadovoljavani kriteriji iz Poglavlja A
točke (c) ovoga Dodatka i da je dokazano da najmanje osam godina preživači nisu
bili hranjeni mesno-koštanim brašnom ili čvarcima dobivenim od preživača ili
sisavaca;
2. ILI, ako je za sve slučajeve GSE nedvojbeno dokazano da potječu izravno iz
uvoza živih goveda ili goveđih embrija/jajnih stanica, i da su sva oboljela
goveda i, ako se radilo o ženkama, njihovi zadnji potomci rođeni unutar
razdoblja od dvije godine prije ili nakon prvih kliničkih znakova nastupanja te
bolesti, ako su bili živi u zemlji ili regiji, bili usmrćeni i potpuno uništeni
i,
(i) ili da su najmanje sedam godina zadovoljavani kriteriji iz Poglavlja A
točaka (b) do (e) ovoga Dodatka, ili
(ii) da su najmanje sedam godina zadovoljavani kriteriji iz Poglavlja A točke
(c) ovoga Dodatka i da je dokazano da najmanje osam godina preživači nisu bili
hranjeni mesno-koštanim brašnom ili čvarcima;
3. ILI, ako je posljednji slučaj domaćeg prirođenog GSE prijavljen prije više od
sedam godina, da su tijekom najmanje sedam godina zadovoljavani kriteriji iz
Poglavlja A točaka (b) do (e) ovoga Dodatka, i da je hranjenje preživača
mesno-koštanim brašnom i čvarcima podrijetlom od preživača zabranjeno i da se ta
zabrana učinkovito provodi najmanje osam godina.

B. KATEGORIJA 2: Zemlja ili regija koja je privremeno slobodna od GSE, u kojoj
nije prijavljen ni jedan slučaj domaćeg prirođenog GSE

Zemlja ili regija u kojoj je provedena analiza rizika opisana u Poglavlju B
ovoga Dodatka, koja je pokazala da se kroz odgovarajuće vremensko razdoblje
poduzimaju odgovarajuće mjere za rješavanje svakog identificiranog rizika i
1. ILI da nije zabilježen ni jedan slučaj GSE i
(i) da se kriteriji iz Poglavlja A točaka (b) do (e) ovoga Dodatka, sada
ispunjavaju ali da nisu ispunjavani već sedam godina, ili
(ii) da je dokazano da najmanje osam godina preživači nisu bili hranjeni
mesno-koštanim brašnom ili čvarcima, ali da se kriteriji iz Poglavlja A točke
(c) ovoga Dodatka ne ispunjavaju sedam godina;
2. ILI, ako je za sve slučajeve GSE nedvojbeno dokazano da potječu izravno iz
uvoza živih goveda ili goveđih embrija/jajnih stanica, i da su sva oboljela
goveda i, ako se radilo o ženkama, njihovi zadnji potomci rođeni unutar
razdoblja od dvije godine prije ili nakon prvih kliničkih znakova nastupanja te
bolesti, ako su bili živi, ubijeni i potpuno uništeni i,
(i) da se kriteriji iz Poglavlja A točaka (b) do (e) ovoga Dodatka, sada
ispunjavaju ali da nisu ispunjavani već sedam godina, ili
(ii) da je dokazano da najmanje osam godina preživači nisu bili hranjeni
mesno-koštanim brašnom ili čvarcima, ali da se kriteriji iz Poglavlja A točke
(c) ovoga Dodatka ne ispunjavaju sedam godina;

C. KATEGORIJA 3: Zemlja ili regija koja je privremeno slobodna od GSE, u kojoj
je prijavljen najmanje jedan slučaj domaćeg prirođenog GSE

Zemlja ili regija u kojoj je provedena analiza rizika opisana u Poglavlju B
ovoga Dodatka, koja je pokazala da se kroz odgovarajuće vremensko razdoblje
poduzimaju odgovarajuće mjere za rješavanje svakog identificiranog rizika i
1. ILI da je posljednji slučaj domaćeg prirođenog GSE prijavljen prije više od
sedam godina, da se ispunjavaju kriteriji iz Poglavlja A točaka (b) do (e) ovoga
Dodatka i da se zabrana hranjenja preživača mesno-koštanim brašnom i čvarcima
dobivenim od preživača učinkovito provodi, ali
(i) da se kriteriji iz Poglavlja A točaka (b) do (e) ovoga Dodatka ne
ispunjavaju sedam godina, ili
(ii) da se zabrana hranjenja preživača mesno-koštanim brašnom i čvarcima
dobivenim od preživača učinkovito ne provodi osam godina;
2. ILI, ako je posljednji slučaj domaćeg prirođenog GSE prijavljen prije manje
od sedam godina, da je učestalost pojave GSE u zemlji ili regiji, izračunata na
bazi slučajeva domaćeg prirođenog GSE, bila manje od jedan slučaj na milijun
tijekom svakog od četiri posljednja uzastopna dvanaestomjesečna razdoblja unutar
populacije goveda starijih od 24 mjeseca ili – ako u nekoj zemlji ili regiji
populacija goveda starijih od 24 mjeseca broji manje od milijun goveda – onda
jedan slučaj na stvaran broj te populacije (izračunato na temelju Eurostat-ove
statistike), i gdje se
(i) zabrana hranjenja preživača mesno-koštanim brašnom i čvarcima dobivenim od
preživača učinkovito provodi već najmanje osam godina;
(ii) kriteriji iz Poglavlja A točaka (b) do (e) ovoga Dodatka ispunjavaju već
najmanje sedam godina;
(iii) oboljela goveda i:
– ako se radi o ženkama, njihovi posljednji potomci rođeni u razdoblju dvije
godine prije ili nakon kliničkog nastupanja ove bolesti;
– sva goveda iz kohorte,
ako su još živa, usmrćuju i potpuno uništavaju.
Prilikom svrstavanja u ovu kategoriju treba, u smislu odstupanja od podtočke
2.(iii) ove točke, uzeti u obzir postojanje drugih mjera koje nude ekvivalentan
stupanj zaštite kao i usmrćivanje rizičnih životinja.

D. KATEGORIJA 4: Zemlja ili regija s niskom učestalošću pojave GSE

Svaka zemlja ili regija:
1. u kojoj se ispunjavaju kriteriji navedeni u poglavlju A ovoga Dodatka i u
kojoj je učestalost pojave GSE, izračunata tijekom posljednjih 12 mjeseci, bila
jedan ili više slučajeva domaćeg prirođenog GSE na milijun, te sto ili manje
slučajeva na milijun unutar populacije goveda zemlje ili regije iznad 24 mjeseca
starosti; ili
2. u kojoj se ispunjavaju kriteriji navedeni u Poglavlju A ovoga Dodatka i gdje
je učestalost pojave GSE, izračunata na način kako je to određeno u podtočki 1.
ove točke, bila manje od jednog domaćeg prirođenog slučaja na milijun tijekom
manje od četiri uzastopna 12-mjesečna razdoblja i u kojoj se oboljela goveda i
– ako se radi o ženkama, njihovi posljednji potomci rođeni unutar dvije godine
prije ili nakon kliničkog nastupanja ove bolesti;
– sva goveda iz kohorte,
ako su još živi, usmrćuju i potpuno uništavaju.
Prilikom svrstavanja u ovu kategoriju treba, u smislu odstupanja od ove točke,
uzeti u obzir postojanje drugih mjera koje nude ekvivalentan stupanj zaštite u
odnosu na usmrćivanje rizičnih životinja.
Zemlje ili regije u kojima je učestalost pojave GSE, izračunata tijekom
posljednjih 12 mjeseci, bila manje od jedan slučaj prirođenog GSE na milijun
unutar populacije goveda te zemlje ili regije iznad 24 mjeseca starosti, ali u
kojima je provedena analiza rizika opisana u Poglavlju A ovoga Dodatka, koja je
pokazala da nije ispunjen najmanje jedan od kriterija prema kojima bi se ta
zemlja svrstala u kategoriju 2 ili 3, moraju se smatrati zemljama ili regijama
koje pripadaju kategoriji 4.

E. KATEGORIJA 5: Zemlja ili regija s visokom učestalošću pojave GSE

Svaka zemlja ili regija:
1. u kojoj su zadovoljeni kriteriji iz Poglavlja A ovoga Dodatka i u kojoj je
učestalost pojave GSE, izračunata tijekom posljednji 12 mjeseci, bila više od
sto slučajeva na milijun unutar populacije goveda iznad 24 mjeseca starosti; ili
2. u kojoj je učestalost pojave GSE, izračunata tijekom posljednjih 12 mjeseci,
bila veća ili jednaka od jednog slučaja na milijun, i manja ili jednaka od sto
slučajeva na milijun unutar populacije goveda iznad 24 mjeseca starosti, i u
kojoj barem jedan od kriterija navedenih u Poglavlju A ovoga Dodatka nije
ispunjen.

**DODATAK III.**
SUSTAV MONITORINGA
POGLAVLJE A

I. MONITORING KOD GOVEDA

**1. Općenito**Monitoring se kod goveda mora provoditi u skladu s laboratorijskim metodama
određenim u Dodatku X. Poglavlju C točki 3. podtočki (1)(b) ovoga Pravilnika.
**2. Monitoring kod životinja koje se kolju za prehranu ljudi**2.1 Sva goveda iznad 24 mjeseca starosti:
– nad kojima je izvršeno »prisilno klanje« kako je određeno u skladu s posebnim
propisima o higijeni prehrambenih proizvoda, ili
– zaklana u skladu s posebnim propisima o higijeni prehrambenih proizvoda, osim
životinja bez kliničkih znakova bolesti, koje su zaklane u okviru programa
iskorjenjivanja neke bolesti,
moraju se testirati na GSE.
2.2 Sva goveda iznad 30 mjeseci starosti:
– koja su redovno zaklana za prehranu ljudi, ili
– zaklana u okviru programa iskorjenjivanja neke bolesti u skladu s posebnim
propisima, ali koja nisu pokazivala nikakve kliničke znakove bolesti,
moraju se testirati na GSE
**3. Monitoring kod životinja koje se ne kolju za prehranu ljudi**3.1 Sva goveda iznad 24 mjeseca starosti, koja su uginula ili usmrćena, ali koja
nisu bila:
– usmrćena u okviru suzbijanja neke epidemije, kao što je slinavka i šap
– zaklana za prehranu ljudi,
moraju se testirati na GSE.
3.2 Nadležno tijelo može dopustiti odstupanje od odredbi iz točke 3.1 ovoga
Dijela u udaljenim područjima zemlje s niskom gustoćom životinja, gdje nije
organizirano nikakvo skupljanje uginulih životinja. O odobrenom odstupanju
nadležno tijelo mora obavijestiti Europsku komisiju i dostaviti popis područja u
kojima se to odstupanje primjenjuje. Ovo odstupanje ne smije obuhvatiti više od
10% populacije goveda u zemlji.
**4. Monitoring kod životinja podrijetlom iz uvoza iz Ujedinjenog Kraljevstva**Sva goveda rođena između 1. kolovoza 1995. i 1. kolovoza 1996. na području
Ujedinjenog Kraljevstva i uvezena u Republiku Hrvatsku moraju biti usmrćena i
testirana na GSE.
**5. Monitoring kod ostalih životinja**Pored testova navedenih u podtočkama 2. do 4. ovoga Dijela, nadležno tijelo može
donijeti odluku o testiranju i drugih goveda, posebice kad te životinje potječu
iz zemalja u kojima je bilo slučajeva prirođenog GSE, ako su konzumirale
potencijalno kontaminiranu hranu ili su rođene ili potječu od majki donatorica
zaraženih s GSE.
**6. Mjere nakon testiranja**6.1 Ako se neka životinja zaklana za prehranu ljudi odabere za testiranje na GSE,
na trup te životinje ne smije se staviti zdravstvena oznaka kako je određeno u
posebnim propisima o higijeni prehrambenih proizvoda, sve dok se ne dobije
negativni rezultat brzog testa.
6.2 Nadležno tijelo može odobriti odstupanje od odredbi iz točke 6.1 ovoga
Dijela ako u klaonici postoji službeni sustav koji jamči da ni jedan dio
ispitanih životinja, na koji je stavljena zdravstvena oznaka, neće napustiti
klaonicu dok se ne dobije negativni rezultat brzog testa.
6.3 Svi dijelovi tijela životinje testirane na GSE, uključujući kožu, moraju se
držati pod službenom kontrolom dok se ne dobije negativni rezultat brzog testa,
osim ako ih se ne zbrinjava u skladu s Pravilnikom o načinu postupanja s
nusproizvodima životinjskog podrijetla koji nisu za prehranu ljudi (»Narodne
novine«, br. 56/06).
6.4 Svi dijelovi tijela, uključujući kožu, životinje za koju se brzim testom
ustanovilo da je pozitivna na GSE, moraju se zbrinuti u skladu s Pravilnikom o
načinu postupanja s nusproizvodima životinjskog podrijetla kojhi nisu za
prehranu ljudi (»Narodne novine«, br. 56/06), osim materijala koji se treba
zadržati uz popratnu dokumentaciju kako je to predviđeno u Poglavlju B Dijelu
III. ovoga Dodatka.
6.5 Kad se kod neke životinje zaklane za prehranu ljudi brzim testom ustanovi da
je pozitivna na GSE, osim trupa životinje s pozitivnim nalazom brzog testa, u
skladu s točkom 6.4 ovoga Dijela moraju se još uništiti najmanje jedan trup
neposredno ispred pozitivnog trupa i dva trupa neposredno nakon pozitivnog trupa
na istoj liniji klanja.
6.6 Nadležno tijelo može odobriti odstupanje od točke 6.5 ovoga Dijela ako u
klaonici postoji sustav koji sprječava međusobnu kontaminaciju trupova.
II. MONITORING OVACA I KOZA
**1. Općenito**Monitoring ovaca i koza mora se provoditi u skladu s laboratorijskim metodama
određenim u Dodatku X. Poglavlju C točki 3. podtočki 2(b) ovoga Pravilnika.
**2. Monitoring ovaca i koza zaklanih za prehranu ljudi**a) Ovce
Sve zaklane, zdrave ovce starije od 18 mjeseci ili koje imaju više od dva trajna
sjekutića koja su izbila iz desni moraju biti testirane.
b) Koze
Sve zaklane, zdrave koze starije od 18 mjeseci ili koje imaju više od dva trajna
sjekutića koja su izbila iz desni moraju biti testirane.
c) Nadležno tijelo može odrediti da se najviše 50% od minimalnog broja uzoraka
zamijeni uginulim ovcama i kozama starijim od 18 mjeseci, u omjeru »jedan na
jedan«, uz dodatak minimalnom zadanom broju uzoraka navedenom u točki 3. Dijela
II. poglavlja A ovoga Dodatka. Također, nadležno tijelo može odrediti da se
najviše 10% od minimalnog broja uzoraka zamijeni ovcama i kozama koje su
usmrćene u okviru programa iskorjenjivanja bolesti, a koje moraju biti starije
od 18 mjeseci i u odnosu »jedan na jedan«.
**3. Monitoring ovaca i koza koje nisu zaklane za prehranu ljudi**Nadležno tijelo mora odrediti:
Ovce i koze koje su uginule ili bile usmrćene, moraju biti pretražene u skladu s
pravilima uzorkovanja iz točke 4. Dijela II. poglavlja A ovoga Dodatka i
minimalnim brojem uzoraka određenim u Tablicama C i D ove točke, osim onih koje
su:
– usmrćene u okviru programa iskorjenjivanja neke bolesti,
– zaklane za prehranu ljudi

*Tablica C*

|  |  |
| --- | --- |
| Populacija ovaca i pripuštenih šilježica | Minimalan broj uzoraka uginulih ovaca(1) |
| > 750 000  100.000 – 750.000  40.000 – 100.000  < 40.000 | 20.000  3.000  100 % do 1.000  100 % do 200 |
| (1)Veličina uzoraka određena je tako da se uzela u obzir veličina populacije ovaca u zemlji, a svrha mu je osigurati ostvarive ciljeve. | |

*Tablica D*

|  |  |
| --- | --- |
| Populacija ojarenih i pripuštenih koza | Minimalan broj uzoraka uginulih koza (1) |
| > 750 000  250.000 – 750.000  40.000 – 250.000  < 40.000 | 10.000  3.000  100 % do 1.000  100 % do 200 |
| (1)Veličina uzoraka određena je tako da se uzela u obzir veličina populacije koza u zemlji, a svrha mu je osigurati ostvarive ciljeve. | |

**4. Pravila uzorkovanja koja se primjenjuju na životinje iz
točke 2. i 3. ovoga Dijela**Životinje moraju biti starije od 18 mjeseci ili moraju imati više od dva trajna
sjekutića koja su izbila iz desni.
Dob životinja mora biti procijenjena na temelju zubala, vidljivih znakova
zrelosti ili bilo koje druge vjerodostojne informacije.
Uzorke treba odabrati na način da se izbjegne prekomjerna zastupljenost bilo
koje skupine u odnosu na podrijetlo, dobnu kategoriju, pasminu, proizvodni tip
ili bilo koju drugu karakteristiku.
Višekratno uzorkovanje u istom stadu mora se, gdje je to moguće, izbjegavati.
Nadležno tijelo mora uspostaviti sustav kontrole na ciljanoj ili drugoj osnovi,
da životinje nisu izuzete iz uzorkovanja.
Uzorkovanje mora biti reprezentativno za svaku regiju i sezonu.
Nadležno tijelo može odlučiti da iz uzorkovanja isključi udaljena područja s
malom gustoćom životinja, gdje nije organizirano nikakvo sakupljanje uginulih
životinja. Ukoliko nadležno tijelo odobri ovo odstupanje, mora o tome
obavijestiti Europsku komisiju i dostaviti joj popis područja u kojima se to
odstupanje primjenjuje. Ovo odstupanje ne smije obuhvatiti više od 10%
populacije ovaca i koza.
**5. Monitoring zaraženih stada**Životinje starije od 12 mjeseci, kojima je izbio jedan trajni sjekutić, koje su
usmrćene u skladu s odredbama iz točke 2. podtočke (b) alineje prve (i) ili
alineje druge (ii) ili točka 2. podtočke (c) Dodatka VII. ovoga Pravilnika,
moraju se testirati, na način da su odabrane jednostavnim slučajnim uzorkom, u
skladu s brojem uzoraka navedenim u sljedećoj tablici:

|  |  |
| --- | --- |
| Broj životinja iz stada, starijih od 12 mjeseci ili kojima je izbio jedan trajni sjekutić, usmrćenih i potpuno uništenih | Minimalan broj uzorka |
| 70 ili manje  80  90  100  120  140  160  180  200  250  300  350  400  450  500 ili više | Sve odgovarajuće životinje    68  73  78  86  92  97  101    105  112  117  121  124  127  150 |

Kada je to moguće, usmrćivanje i naknadno uzorkovanje mora se
odgoditi dok nisu poznati rezultati primarnog molekularnog testiranja provedenog
radi daljnjeg pretraživanja pozitivnih slučajeva grebeža ovaca (Scrapie) u
skladu s odredbama iz točka 2.. točke 3. Poglavlja C Dodatka X..
**6. Monitoring drugih životinja**Osim programa monitoringa iz točkaka 2, 3 i 4. ovoga Odjeljka, nadležno tijelo
može prema potrebi, odrediti monitoring i drugih životinja, posebice:
– životinja za proizvodnju mlijeka,
– životinja podrijetlom iz zemalja u kojima je bilo slučajeva prirođenih TSE,
– životinja koje su konzumirale moguće kontaminiranu hranu,
– životinja koje su rođene ili potječu od ženki zaraženih TSE.
**7. Mjere nakon testiranja ovaca i koza**7.1 Kad se neka ovca ili koza, koja se kolje za prehranu ljudi, odabere za
testiranje na TSE, u skladu s točkom 2. ovoga Odjeljka, zdravstvena oznaka
opisana u skladu s posebnim propisima o higijeni prehrambenih proizvoda ne smije
se staviti na trup životinje sve dok se ne dobije negativni rezultat brzog
testa.
7.2 Nadležno tijelo može odobriti odstupanje od odredbi iz točke 7.1 ovoga
Odjeljka ako u klaonici postoji sustav odobren od nadležnog tijela koji
osigurava sljedivost svih dijelova tijela životinje i da ni jedan dio ispitanih
životinja, na koji je stavljena zdravstvena oznaka, ne može napustiti klaonicu
dok se ne dobije negativni rezultat brzog testa.
7.3 Svi dijelovi tijela testirane životinje, uključujući kožu, moraju se držati
pod službenom kontrolom sve dok se ne dobije negativni rezultat brzog testa,
osim ako ih se ne zbrinjava u skladu odredbama Pravilnika o načinu postupanja s
nusproizvodima životinjskog podrijetla koji nisu za prehranu ljudi (»Narodne
novine«, br. 56/06).
7.4 Svi dijelovi tijela, uključujući kožu, životinje za koju se brzim testom
utvrdilo da je pozitivna, moraju se neškodljivo uništiti u skladu sa odredbama
Pravilnika o načinu postupanja s nusproizvodima životinjskog podrijetla koji
nisu za prehranu ljudi (»Narodne novine«, br. 56/06), osim materijala koji se
treba zadržati u evidenciji kako je to predviđeno u Poglavlju B. Dijelu (III).
ovoga Dodatka.
**8. Genotipizacija**8.1 Za svaki pozitivni slučaj TSE kod ovaca treba odrediti genotip prionskog
proteina. Slučajevi TSE otkriveni kod otpornih genotipova (ovce genotipova koji
kodiraju alanin na oba alela na kodonu 136, arginin na oba alela na kodonu 154 i
arginin na oba alela na kodonu 171), moraju se odmah prijaviti Europskoj
komisiji. Kad je to moguće, takve slučajeve treba podvrgnuti tipizaciji sojeva.
Kad tipizacija sojeva u tim slučajevima nije moguća, stado podrijetla i sva
druga stada u kojima je životinja boravila treba podvrgnuti pojačanom
monitoringu radi pronalaženja drugih slučajeva TSE za tipizaciju sojeva.
8.2 Pored životinja genotipiziranih prema odredbama iz točke 8.1 ovoga Dijela,
genotip prionskog proteina treba odrediti u minimalnom broju uzoraka ovaca. U
slučaju da je populacija odraslih ovaca veća od 750.000, minimalni broj uzoraka
mora sadržavati najmanje 600 životinja. U protivnom, taj se uzorak mora
sastojati od najmanje 100 životinja. Uzorci se mogu odabrati od životinja
zaklanih radi prehrane ljudi, od životinja uginulih na gospodarstvu ili od živih
životinja. Uzorkovanje mora biti reprezentativno za cjelokupnu populaciju ovaca.
III. MONITORING DRUGIH VRSTA ŽIVOTINJA
Nadležno tijelo može odrediti, u slučaju potrebe, monitoring na TSE i kod drugih
vrsta životinja.

POGLAVLJE B

IZVJEŠĆIVANJE I EVIDENCJE

I. PODACI KOJI MORAJU BITI NAVEDENI U GODIŠNJIM IZVJEŠĆIMA
A. Podaci koje nadležno tijelo dostavlja u godišnjem izvješću Europskoj komisiji
u skladu s odredbama članka 6. stavka 4. ovoga Pravilnika.
1. Broj sumnjivih slučajeva po vrstama životinja, kojima je ograničeno kretanje
u skladu s člankom 12 stavkom 1. ovoga Pravilnika.
2. Broj sumnjivih slučajeva po vrstama životinja, koji podliježu laboratorijskim
pretragama u skladu s člankom 12 stavkom 2. ovoga Pravilnika te ishod tih
pretraga uključujući rezultate brzih i potvrdnih testova (broj pozitivnih i
negativnih) i, u odnosu na goveda procjena dobne distribucije svih testiranih
životinja. Dobna distribucija može biti grupirana, kad god je to moguće na
sljedeći način: do 24 mjeseca starosti; distribucija po 12 mjeseci između 24 i
155 mjeseci, i iznad 155 mjeseci starosti.
3. Broj stada kod kojih su sumnjivi slučajevi kod ovaca i koza prijavljeni i
istraženi u skladu sa člankom 12 stavcima 1. i 2. ovoga Pravilnika.
4. Broj pretraženih goveda unutar svake od pod-populacije navedenih u Poglavlju
A Dijelu I. točkama 2.1, 2.2, 2.3, 3.1, 4.1, 4.2, 4.3 i 5. ovoga Dodatka. Metoda
odabira uzoraka, ishod brzih i potvrdnih testova i procjena dobne distribucije
testiranih životinja grupiranih kako je navedeno u točki 2. ovoga Dijela.
5. Broj ovaca i koza te stada testiranih unutar svake od pod-populacija
navedenih u Poglavlju A Dijela II. točaka 2., 3. i 5. ovoga Dodatka, zajedno s
metodom odabira uzoraka i rezultatima brzih i potvrdnih testova.
6. Geografska distribucija, uključujući zemlju podrijetla ako nije ista kao i
zemlja koja podnosi izvješće, pozitivnih slučajeva GSE i grebeža ovaca. Godina,
a gdje je moguće i mjesec rođenja moraju biti navedeni za svaki TSE slučaj u
goveda, ovaca i koza. Slučajevi TSE koji se smatraju atipičnim i razlozi za to
moraju biti navedeni. Za slučajeve grebeža ovaca rezultati primarnog
molekularnog testiranja diskriminatornim imunobloting testom navedenim u Dodatku
X. Poglavlju C. točki 3. podtočkama 2(c) i (i) ovoga Pravilnika moraju biti
navedeni.
7. Broj uzoraka i broj potvrđenih pozitivnih slučajeva TSE kod drugih životinja,
osim goveda, ovaca i koza, po vrstama.
8. Genotip i, gdje je to moguće, pasmina svake ovce pozitivne na TSE ili
uzorkovane u skladu s odredbama navedenim u Poglavlju A Dijelu II točkama 8.1 i
8.2 ovoga Dodatka.
B. Razdoblja za izvješćivanje
Skupno izvješće (kompilacija) koje sadrži izvješća s podacima iz točke A ovoga
Dijela, dostavljana Europskoj komisiji jednom mjesečno, ili, u odnosu na
informacije navedene u točki 8. istoga Poglavlja dostavljana Europskoj komisiji
kvartalno, mogu sačinjavati godišnje izvješće iz članka 6. stavka 4. ovoga
Pravilnika uz uvjet da su podaci redovito ažurirani kad god dodatni podaci
postanu dostupni.
II. PODACI KOJE TREBA NAVESTI EUROPSKA KOMISIJA U SVOM SAŽETOM IZVJEŠTAJU
Sažeto izvješće treba biti izrađeno u tabličnom obliku i mora sadržavati barem
one podatke koji se u Dijelu I. ovoga Poglavlja traže od svake zemlje.
III. EVIDENCIJE
1. Nadležno tijelo mora sedam godina čuvati u evidenciji sljedeće podatke:
– broj i vrste životinja kojima je bilo ograničeno kretanje u skladu sa člankom
12. stavkom 1. ovoga Pravilnika,
– broj i ishod kliničkih i epidemioloških ispitivanja u skladu sa člankom 12.
stavkom 1. ovoga Pravilnika,
– broj i ishod laboratorijskih pretraga u skladu sa člankom 12. stavkom 2. ovoga
Pravilnika,
– broj, identitet i podrijetlo životinja uzorkovanih u okviru programa
monitoringa u skladu s Poglavljem A ovoga Dodatka i, gdje je to moguće, starost,
pasminu i povijest bolesti,
– genotip prionskog proteina pozitivnih TSE slučajeva kod ovaca.
2. Laboratorij, koji obavlja ispitivanja, mora sedam godina čuvati svu
dokumentaciju o pretragama, posebice laboratorijske radne knjige i, gdje je to
slučaj, parafinske blokove i fotografije (»filmove«) Western blot testova.

**DODATAK IV.**
HRANIDBA ŽIVOTINJA

**I. Proširenje zabrane iz članka 7. stavka 1. ovoga Pravilnika**Zabrana iz članka 7. stavka 1. ovoga Pravilnika primjenjuje se i na hranidbu:
a) farmskih životinja, osim mesoždera koji se uzgajaju za proizvodnju krzna s:
(i) prerađenim životinjskim bjelančevinama
(ii) želatinom podrijetlom od preživača
(iii) proizvodima od krvi
(iv) hidroliziranim bjelančevinama
(v) dikalcij fosfatom i trikalcij fosfafom životinjskog podrijetla
(vi) životinjskom hranom koja sadrži bjelančevine navedene u podtočkama (i) do
(v) ove točke,
b) preživača životinjskim bjelančevinama i hranom za životinje koja sadrži takve
bjelančevine.
**II. Odstupanja od zabrana iz članka 7. stavaka 1. i 2. ovoga Pravilnika i
posebni uvjeti za primjenu tih odstupanja.**A. Zabrane iz članka 7. stavaka 1. i 2. ovoga Pravilnika ne primjenjuju se na:
(a) hranidbu farmskih životinja bjelančevinama iz podtočaka (i), (ii), (iii) i
(iv) točke a) Dijela I. ovoga Dodatka te hranom za životinje proizvedenom od tih
bjelančevina, pod uvjetom da su te bjelančevine:
a) mlijeko, proizvodi na bazi mlijeka i kolostrum;
b) jaja i proizvodi od jaja;
c) želatina podrijetlom od nepreživača;
d) hidrolizirane bjelančevine dobivene od dijelova nepreživača i koža preživača,
u skladu s uvjetima iz točke C ovoga Dijela.
(b) hranidba farmskih životinja nepreživača s bjelančevinama navedenim u točkama
(i), (ii) i (iii) točke a) Dijela I. ovoga Dodatka te proizvodima dobivenim od
takvih bjelančevina:
a) riblje brašno u skladu s uvjetima propisanim u točki B ovoga Dijela;
b) dikalcij fosfat i trikalcij fosfat u skladu s uvjetima propisanim u točki C
ovoga Dijela;
c) proizvodi od krvi dobiveni od nepreživača u skladu s uvjetima propisanim u
točci D;
(c) hranidba riba krvnim brašnom dobivenim od nepreživača u skladu s uvjetima
propisanim u točki D ovoga Dijela;
(d) hranidba farmskih životinja gomoljastim i korjenastim biljem i hrana za
životinje koja sadrži takove proizvode nakon utvrđivanja koštanih čestica može
biti odobrena od nadležnog tijela ukoliko su rezultati provedene procjene rizika
zadovoljavajući. Procjena rizika mora uzeti u obzir najmanje količinu i mogući
izvor kontaminacije te krajnje odredište pošiljke.
B. Za korištenje ribljeg brašna navedenog u točki A podtočki (b) a) ovoga Dijela
i korištenje hrane za životinje koja sadrži riblje brašno za hranidbu farmskih
životinja nepreživača (osim hranidbe mesoždera koji se uzgajaju za proizvodnju
krzna) moraju se ispuniti sljedeći uvjeti.
a) riblje brašno mora biti proizvedeno u objektima koji se bave isključivo
proizvodnjom proizvoda od ribe;
b) prije puštanja u unutarnji slobodni promet, svaka pošiljka uvezenog ribljeg
brašna mora se analizirati mikroskopskom pretragom u skladu s posebnim
propisima.
c) hrana za životinje koja sadrži riblje brašno mora se proizvoditi u objektima
koji ne proizvode hranu za preživače i koje je nadležno tijelo odobrilo za tu
namjenu.
Iznimno od odredbe iz točke C ovoga Dijela:
(i) posebno odobrenje za proizvodnju potpune krmne smjese koja sadrži riblje
brašno nije potrebno u slučaju proizvodnje za vlastite potrebe u objektima:
– koji su registrirani od nadležnog tijela,
– koji drže samo nepreživače,
– koji proizvode potpunu krmnu smjesu koja se koristi samo na istom
gospodarstvu, i
– pod uvjetom da dotična hrana za životinje, koja sadrži riblje brašno i koja se
koristi u proizvodnji, sadrži manje od 50% sirovih bjelančevina;
(ii) proizvodnju hrane za preživače u objektima koji proizvode i hranu koja
sadrži riblje brašno a namijenjena je drugim vrstama životinja, nadležno tijelo
može odobriti pod sljedećim uvjetima:
– hrana za životinje, u rasutom stanju (rinfuzi) i pakirana, namijenjena za
preživače, mora se držati u prostorijama koje su fizički odvojene od ribljeg
brašna u rasutom stanju i hrane za životinje koja sadrži riblje brašno u rasutom
stanju prilikom skladištenja, prijevoza i pakiranja,
– hrana za životinje namijenjena preživačima mora se proizvoditi u prostorijama
koje su fizički odvojene od prostorija u kojima se proizvodi hrana za životinje
koja sadrži riblje brašno,
– evidencije u kojima su navedeni podaci o nabavi i korištenju ribljeg brašna i
prodaji hrane za životinje koja sadrži riblje brašno moraju se čuvati najmanje
pet godina kako bi se mogle dati na uvid nadležnom tijelu,
– hrana namijenjena preživačima mora se redovito testirati na prisutnost
proteina životinjskog podrijetla uključujući riblje brašno kako bi se isključila
mogućnost nazočnosti zabranjenih bjelančevina.
d) Na oznaci i dokumentu koji prati hranu za životinje koja sadrži riblje brašno
mora biti jasno naznačeno »sadrži riblje brašno – ne smije se koristiti za
hranidbu preživača«.
e) hrana za životinje u rasutom stanju, koja sadrži riblje brašno, mora se
prevoziti vozilima koja istovremeno ne prevoze hranu za preživače. Ako se to
vozilo zatim koristi za prijevoz hrane namijenjene preživačima, ono treba biti
temeljito očišćeno u skladu s procedurom koju je odobrilo nadležno tijelo, da bi
se izbjegla unakrižna kontaminacija.
f) Korištenje i skladištenje hrane za životinje koja sadrži riblje brašno
zabranjeno je na gospodarstvima na kojima se drže preživači.
Iznimno od navedene zabrane, nadležno tijelo može dopustiti korištenje i
skladištenje hrane za životinje koja sadrži riblje brašno na gospodarstvima na
kojima se drže preživači, ako utvrdi da se na odnosnom gospodarstvu provode
mjere kojima se sprječava hranidba preživača hranom koja sadrži riblje brašno.
C. Za korištenje dikalcijum fosfata i trikalcijum fosfata navednenih u točki A
podtočki (b) b) ovoga Dijela i hrane za životinje koja sadrži navedene proteine
iz navedenih točaka za hranidbu farmskih životinja nepreživača (isključujući
hranidbu mesoždera koji se drže za proizvodnju krzna) moraju biti ispunjeni
sljedeći uvjeti:
a) Hrana za životinje koja sadrži diklacij fosfat ili trikalcij fosfat mora biti
proizvedena u objektima koji ne pripremaju hranu za preživače i koji su odobreni
od nadležnog tijela za navedenu namjenu.
Iznimno od navedenog:
(i) posebno odobrenje za proizvodnju potpune krmne smjese koja sadrži diklacij
fosfat ili trikalcij fosfat nije potrebno u slučaju proizvodnje za vlastite
potrebe za objekte:
– koji su registrirani od nadležnog tijela,
– koji drže samo nepreživače,
– koji proizvode potpunu krmnu smjesu koja se koristi samo na istom
gospodarstvu, i
– pod uvjetom da dotična hrana za životinje, koja sadrži diklacij fosfat ili
trikalcij fosfat i koja se koristi u proizvodnji, sadrži manje od 10% ukupnog
fosfora;
(ii) proizvodnju hrane za preživače u objektima koji proizvode i hranu koja
sadrži diklacij fosfat ili trikalcij fosfat a namijenjena je drugim vrstama
životinja, nadležno tijelo može odobriti pod sljedećim uvjetima:
– hrana za životinje, u rasutom stanju (rinfuzi) i pakirana, namijenjena za
preživače, mora se proizvoditi u prostorijama koje su fizički odvojene od onih
prostorija gdje se proizvodi hrana za životinje koja sadrži diklacij fosfat ili
trikalcij fosfat,
– hrana za životinje u rasutom stanju namijenjena preživačima mora se tijekom
skladištenja, prijevoza i pakiranja držati u prostorijama koje su fizički
odvojene od prostorija u kojima se drži hrana za životinje koja sadrži diklacij
fosfat ili trikalcij fosfat ili diklacij fosfat ili trikalcij fosfat u rasutom
stanju,
– evidencije u kojima su navedeni podaci o nabavi i korištenju diklacij fosfata
ili trikalcij fosfata i prodaji hrane za životinje koja sadrži diklacij fosfat
ili trikalcij fosfat moraju se čuvati najmanje pet godina kako bi se mogle dati
na uvid nadležnom tijelu,
b) Na oznaci i dokumentu koji prati hranu za životinje koja sadrži dikalcij
fosfat ili trikalcij fosfat mora bit jasno naznačeno »sadrži dikalcij fosfat ili
trikalcij fosfat životinjskog podrijetla – ne smije se koristiti za hranidbu
preživača«.
c) hrana za životinje u rasutom stanju, koja sadrži dikalcij fosfat ili
trikalcij fosfat, mora se prevoziti vozilima koja istovremeno ne prevoze hranu
za preživače. Ako se to vozilo zatim koristi za prijevoz hrane namijenjene
preživačima, ono treba biti temeljito očišćeno u skladu s procedurom koju je
odobrilo nadležno tijelo, da bi se izbjegla unakrižna kontaminacija.
d) Korištenje i skladištenje hrane za životinje koja sadrži dikalcij fosfat ili
trikalcij fosfat zabranjeno je na gospodarstvima na kojima se drže preživači.
Iznimno od navedneog, nadležno tijelo može odobriti korištenje i skladištenje
hrane za životinje koja sadrži dikalcij fosfat ili trikalcij fosfat na
gospodarstvima na kojima se drže preživači, ako utvrdi da se na gospodarstvu
provode mjere koje sprječavaju hranidbu preživača navedenom hranom za životinje.
D. Za korištenje proizvoda od krvi navedenih u točki A podtočki (b) c) i krvnog
brašna navedenog u točki A podtočki (c) ovoga Dijela i hrane za životinje koja
sadrži bjelančevine iz navedenih točaka za hranidbu farmskih životinja
nepreživača na koje se to odnosi i riba:
a) krv mora potjecati iz odobrenih klaonica u kojima se ne kolju preživači, i
koje su registrirane kao klaonice u kojima se ne kolju preživači i mora se
prevoziti izravno u objekt za preradu, u vozilima koja su isključivo namijenjena
za prijevoz krvi od nepreživača. Ako se takvo vozilo prethodno koristilo za
prijevoz krvi preživača, to vozilo nakon čišćenja mora pregledati nadležni
veterinarski inspektor prije prijevoza krvi od nepreživača.
Iznimno od navedenog, nadležno tijelo može dopustiti klanje preživača u
klaonicama u kojima se sakuplja krv nepreživača u svrhu proizvodnje krvnog
brašna i proizvoda od krvi koji će se koristiti kao hrana za ribe i farmske
životinje nepreživače, ako te klaonice imaju priznati sustav kontrole. Taj
sustav kontrole mora kao minimum uključivati sljedeće:
– klanje nepreživača mora biti fizički odvojeno od klanja preživača,
– sakupljanje, skladištenje, prijevoz i pakiranje krvi podrijetlom od
nepreživača mora se obavljati u prostorima koji su fizički odvojeni od prostora
za sakupljanje, skladištenje, prijevoz i pakiranje krvi preživača, i
– krv podrijetlom od nepreživača mora se redovito uzorkovati i analizirati na
nazočnost bjelančevina preživača;
(a) Proizvodi od krvi i krvno brašno moraju se proizvoditi u objektu koji
isključivo prerađuje krv nepreživača.
Iznimno od navedenog, nadležno tijelo može dopustiti proizvodnju proizvoda od
krvi i krvnog brašna, namijenjenih za korištenje u hranidbi farmskih životinja
nepreživača i riba, u objektima koji prerađuju krv preživača, koji primjenjuju
priznati sustav kontrole za sprječavanje unakrižne kontaminacije. Taj sustav
kontrole mora najmanje uključivati sljedeće:
– prerada krvi nepreživača mora se obavljati u zatvorenom sustavu koji je
fizički odvojen od sustava za preradu krvi preživača,
– prijevoz, skladištenje i pakiranje sirovine u rasutom stanju i gotovih
proizvoda podrijetlom od preživača u rasutom stanju mora se obavljati u
prostorima koji su fizički odvojeni od prostora u kojima su sirovine u rasutom
stanju i gotovi proizvodi podrijetlom od nepreživača u rasutom stanju držani za
vrijeme skladištenja, prijevoza i pakiranja, i
– redovito uzorkovanje i analiza proizvoda od krvi podrijetlom od nepreživača i
krvnog brašna na nazočnost bjelančevina podrijetlom od preživača;
(c) Hrana za životinje koja sadrži proizvode od krvi ili krvno brašno mora se
proizvoditi u objektima u kojima se ne priprema hrana za preživače ili druge
farmske životinje osim riba i koji su odobreni od nadležnog tijela za tu
namjenu.
Iznimno od navedenog:
(i) posebno odobrenje za proizvodnju potpune krmne smjese koja sadrži proizvode
od krvi ili krvno brašno nije potrebno u slučaju proizvodnje za vlastite potrebe
za objekte:
– koji su registrirani od nadležnog tijela,
– koji drže samo nepreživače, u slučaju korištenja proizvoda od krvi ili samo
ribe u slučaju korištenja krvnog brašna,
– koji proizvode potpunu krmnu smjesu koja se koristi samo na istom
gospodarstvu, i
– pod uvjetom da dotična hrana za životinje, koja sadrži proizvode od krvi ili
krvno brašno i koja se koristi u proizvodnji, sadrži manje od 50% ukupnih
bjelančevina;
(ii) proizvodnju hrane za preživače u objektima koji proizvode i hranu koja
sadrži proizvode od krvi ili krvno brašno a namijenjena je farmskim životinjama
nepreživačima ili ribama, nadležno tijelo može odobriti pod sljedećim uvjetima:
– hrana za životinje u rasutom stanju (rinfuzi) i pakirana, namijenjena za
preživače ili farmske životinje osim riba, mora se proizvoditi u prostorijama
koje su fizički odvojene od onih prostorija gdje se proizvodi hrana za životinje
koja sadrži proizvode od krvi ili krvno brašno,
– hrana za životinje u rasutom stanju mora se tijekom skladištenja, prijevoza i
pakiranja držati u prostorijama koje su fizički odvojene na sljedeći način:
a) hrana za životinje namijenjena preživačima mora se držati odvojeno od
proizvoda od krvi i hrane za životinje koja sadrži proizvode od krvi;
b) hrana za životinje namijenjena farmskim životinjama osim riba mora se držati
odvojeno od krvnog brašna i od hrane za životinje koja sadrži krvno brašno,
– evidencije u kojima su navedeni podaci o nabavi i korištenju proizvoda od krvi
i krvnog brašna i prodaji hrane za životinje koja sadrži proizvode od krvi ili
krvno brašno moraju se čuvati najmanje pet godina kako bi se mogle dati na uvid
nadležnom tijelu,
d) Na oznaci i pratećem komercijalnom dokumentu ili kada je odgovarajuće, na
zdravstvenoj svjedodžbi koji prate hranu za životinje koja sadrži proizvode od
krvi ili krvno brašno mora biti jasno naznačeno »sadrži proizvode od krvi – ne
smije se koristiti za hranidbu preživača« ili »sadrži krvno brašno – samo za
hranidbu riba«, kada je to odgovarajuće.
e) hrana za životinje u rasutom stanju, koja sadrži proizvode od krvi mora se
prevoziti vozilima koja istovremeno ne prevoze hranu za preživače a hrana za
životinje u rasutom stanju koja sadrži krvno brašno mora se prevoziti vozilima
koja ne prevoze u isto vrijeme hranu za farmske životinje osim za ribe. Ako se
to vozilo zatim koristi za prijevoz hrane namijenjene preživačima ili farmskim
životinjama osim riba, ono treba biti temeljito očišćeno u skladu s procedurom
koju je odobrilo nadležno tijelo, da bi se izbjegla unakrižna kontaminacija.
f) Korištenje i skladištenje hrane za životinje koja sadrži proizvode od krvi
zabranjeno je na gospodarstvima na kojima se drže preživači, kao i korištenje i
skladištenje hrane za životinje koja sadrži krvno brašno na gospodarstvima na
kojima se drže farmske životinje osim riba.
Iznimno od navedenog, nadležno tijelo može odobriti korištenje i skladištenje
hrane za životinje koja sadrži proizvode od krvi ili krvno brašno na
gospodarstvima na kojima se drže preživači ili farmske životinje osim riba, ako
utvrdi da se na gospodarstvu provode mjere koje sprječavaju hranidbu preživača i
drugih farmskim životinja osim riba navedenom hranom za životinje.
**III. Opći provedbeni uvjeti**A. Primjena odredbi iz ovoga Dodatka ne isključuje odredbe Pravilnika o načinu
postupanja s nusproizvodima životinjskog podrijetla koji nisu za prehranu ljudi
(»Narodne novine«, br. 56/06),
B. Nadležno tijelo mora održavati ažurirane liste:
(a) odobrene klaonice za sakupljanje krvi u skladu s točkom D (a) Dijela II;
(b) odobreni objekti za preradu koji proizvode dikalcijum fosfat, tikalcijum
fosfat, proizvode od krvi ili krvno brašno, i
(c) objekti, osim proizvođača za vlastite potrebe, odobreni za proizvodnju hrane
za životinje koja sadrži riblje brašno i bjelančevine navedene u podtočki (b)
ove točke koji posluju u skladu s uvjetima navedenim u točkama B podtočki (c), C
podtočki (a) i D podtočki (c) Dijela II. ovoga Dodatka.
C. (a) Prerađene životinjske bjelančevine u rasutom stanju, osim ribljeg brašna
i proizvodi u rasutom stanju uključujući hranu za životinje, organska gnojiva i
poboljšivači tla koji sadrže takve bjelančevine, moraju se skladištiti i
prevoziti u prostorima odnosno prijevoznim sredstvima isključivo predviđenim za
tu namjenu. Takvo se skladište ili vozilo može, nakon čišćenja, koristiti za
druge namjene samo nakon što ih pregleda nadležni veterinarski inspektor.
(b) Riblje brašno u rasutom stanju kako je navedeno u točki A podtočki (b) a)
Dijela II. ovoga Dodatka, diklacijum fosfat i tri kalcijum fosfat u rasutom
stanju kako je navedeno u točki A podtočki (b) b) Dijela II. ovoga Dodatka,
proizvodi od krvi kako je navedeno u točki A podtočki (b) c) Dijela II. ovoga
Dodatka i krvno brašno iz točke A podtočke (c) Dijela II ovoga Dodatka, moraju
se skladištiti i prevoziti u skladištima odnosno vozilima predviđenim isključivo
za tu namjenu.
(c) Iznimno od odredbi iz točke (b):
(i) skladišta ili vozila mogu se koristiti za skladištenje i prijevoz hrane za
životinje koja sadrži navedene bjelančevine;
(ii) skladišta ili vozila mogu se, nakon čišćenja, koristiti za druge namjene,
nakon što ih pregleda nadležni veterinarski inspektor; i
(iii) skladišta i vozila koja prevoze riblje brašno mogu se koristiti za druge
namjene ako poslovni subjekt primjenjuje sustav kontrole za sprječavanje
unakrižne kontaminacije, priznat od strane nadležnog tijela. Taj sustav kontrole
mora najmanje uključivati:
– vođenje evidencije o prevoženom materijalu i čišćenju vozila, i
– redovito uzorkovanje i analizu prevezene hrane za životinje na nazočnost
ribljeg brašna.
Nadležni veterinarski inspektor mora provoditi česte kontrole na licu mjesta, da
bi potvrdio ispravnost primjene sustava kontrole.
D. Hrana za životinje, uključujući hranu za kućne ljubimce, koja sadrži
proizvode od krvi podrijetlom od preživača ili prerađene životinjske
bjelančevine osim ribljeg brašna ne smije se proizvoditi u objektima koji
proizvode hranu za farmske životinje, uz izuzetak za mesoždere koji se uzgajaju
za proizvodnju krzna.
Hrana za životinje u rasutom stanju uključujući hranu za kućne ljubimce koja
sadrži proizvode od krvi podrijetlom od preživača ili prerađene životinjske
bjelančevine, osim ribljeg brašna, moraju se tijekom skladištenja, transporta i
pakiranja držati u prostorijama koje su fizički odvojene od prostorija u kojima
se drži hrana za farmske životinje u rasutom stanju osim hrane za mesoždere koji
se uzgajaju za proizvodnju krzna.
Hrana za kućne ljubimce i hrana za životinje namijenjena za hranidbu mesoždera
koji se uzgajaju za proizvodnju krzna koja sadrži dikalcij fosfat ili trikalcij
fosfat iz točke A podtočke (b)b) u Dijelu II. ovoga Dodatka, proizvode od krvi
iz točke A podtočke (b) c) iz Dijela II ovoga Dodatka, moraju se proizvoditi i
prevoziti u skladu s odredbama iz točaka C podtočaka (a) i (c) i D podtočaka (c)
i (e) iz dijela II. ovoga Dodatka,
E. 1. Zabranjen je izvoz u druge zemlje prerađenih bjelančevina dobivenih od
preživača te proizvoda koji sadrže takve prerađene životinjske bjelančevine.
2. Izvoz prerađenih životinjskih bjelančevina dobivenih od nepreživača i
proizvodi koji sadrže takve bjelančevine nadležno tijelo može dopustiti samo pod
sljedećim uvjetima:
– da su isti namijenjeni za uporabu koja nije zabranjena temeljem članka 7.
ovoga Pravilnika,
– da se prije izvoza s odredišnom zemljom sklopi ugovor kojim se zemlja uvoznica
obvezuje da će poštivati odredbe o krajnjoj uporabi i da neće ponovno izvesti
dotične prerađene životinjske bjelančevine ili proizvode koji sadrže takve
bjelančevine, za uporabe koje su zabranjene temeljem članka 7. ovoga Pravilnika,
3. Nadležno tijelo kada dopusti izvoz u skladu s odredbama iz podtočke 2. ove
točke mora obavijestiti Europsku komisiju i zemlje članice Europske unije o svim
uvjetima koje je dogovorilo s dotičnom zemljom uvoznicom, radi učinkovite
provedbe ovoga Pravilnika.
4. Odredbe iz podtočke 2. i 3. ove točke ne primjenjuju se na:
– izvoz ribljeg brašna, pod uvjetom da ono ispunjava uvjete iz točke B Dijela
II. ovoga Dodatka,
– proizvode koji sadrže riblje brašno,
– hranu za kućne ljubimce.
Nadležni veterinarski inspektor mora provoditi dokumentacijske i fizičke
preglede, uključujući testiranje hrane za životinje tijekom cijele proizvodnje i
distribucije, u skladu s posebnim propisom o obavljanju službenih kontrola radi
kontrole udovoljavanja odredbi ovoga Pravilnika. Ukoliko se otkrije nazočnost
bilo koje zabranjene životinjske bjelančevine, primjenjuju se posebni propis o
obavljanju službenih kontrola. Nadležni veterinarski inspektor mora redovito
provjeravati osposobljenost laboratorija da provodi analize u okviru službenih
kontrola i osobito procjenjujući rezultate međulaboratorijskog testiranja.
Ukoliko osposobljenost laboratorija nije zadovoljavajuća kao minimalna
korektivna mjera mora se provesti dodatna edukacija laboratorijskog osoblja.

**DODATAK V.**
SPECIFICIRANI RIZIČNI MATERIJAL

1. Sljedeća tkiva smatraju se specificiranim rizičnim materijalom, ovisno o
kategoriji zemlje ili druge zemlje podrijetla ili prebivališta odnosne
životinje, utvrđenoj u skladu sa člankom 5. ovoga Pravilnika;

KATEGORIJE 1 i 2
Nema tkiva specificiranog rizičnog materijala.

KATEGORIJE 3 i 4
(a) lubanja, uključujući mozak i oči, tonzile, leđna moždina goveda starijih od
12 mjeseci te crijeva od dvanaesnika do rektuma kod svih goveda bez obzira na
dobnu kategoriju;
(b) lubanja, uključivo mozak i oči, tonzile i leđna moždina ovaca i koza
starijih od 12 mjeseci ili kojima je iz desni izbio jedan trajni sjekutić, te
slezena svih ovaca i koza, bez obzira na dobnu kategoriju.

KATEGORIJA 5
(a) cijela glava (isključujući jezik), uključujući mozak, oči, trigeminalne
ganglije i tonzile; grudna žlijezda; slezena i leđna moždina goveda starijih od
šest mjeseci te crijeva od dvanaesnika do rektuma životinja svih dobnih
kategorija;
(b) kralježnica, uključujući dorzalne korijene ganglija, goveda starijih od 30
mjeseci;
(c) lubanja, uključujući mozak i oči, tonzile, leđna moždina ovaca i koza
starijih od 12 mjeseci ili kojima je iz desni probio jedan trajni sjekutić, te
slezena ovaca i koza svih dobnih kategorija.
2. Specificirani rizični materijal mora se odstraniti:
(a) u klaonicama;
(b) u rasjekavaonicama, objektima za preradu visokorizičnog materijala ili
prostorijama propisanim odredbama Pravilnika o načinu postupanja s
nusproizvodima životinjskog podrijetla koji nisu za prehranu ljudi (»Narodne
novine«, br. 56/06), pod nadzorom ovlaštene osobe imenovane od nadležnog tijela.
Navedene objekte mora za tu namjenu odobriti nadležno tijelo.
Međutim, kralježnica se može odstranjivati na mjestima prodaje potrošaču, koja
se nalaze unutar područja zemlje.
U slučajevima kad specificirani rizični materijal nije odstranjen s mrtvih
životinja koje nisu bile zaklane za prehranu ljudi, dijelovi trupa koji sadrže
specificirani rizični materijal ili cijeli trup tretirat će se kao specificirani
rizični materijal.
3. Sav specificirani rizični materijal treba obojiti bojom i, ovisno o slučaju,
obilježiti markerom odmah nakon odstranjivanja i u potpunosti uništiti:
(a) spaljivanjem bez prethodne prerade; ili
(b) pod uvjetom da nakon prethodne prerade boja ili marker i dalje ostaju
vidljivi, nakon te prerade:
(i) u skladu sa sustavima opisanim u posebnim propisima o odobravanju
alternativnih sistema toplinske obrade visoko rizičnog materijala:
– spaljivanjem;
– kombiniranim spaljivanjem:
(ii) u skladu barem sa standardima propisanim odredbama Pravilnika o načinu
postupanja s nusproizvodima životinjskog podrijetla koji nisu za prehranu ljudi
(»Narodne novine«, br. 56/06), zakopavanjem na nekom odobrenom odlagalištu
otpada.
4. Nadležno tijelo može odobriti odstupanje od odredbi iz točaka 2. i 3. ovoga
Dodatka na način da dopusti spaljivanje ili zakopavanje specificiranog rizičnog
materijala ili cijelih trupova bez prethodnog označavanja bojom ili, ovisno o
slučaju, odstranjivanja specificiranog rizičnog materijala, u skladu s
propisanim odredbama Pravilnika o načinu postupanja s nusproizvodima
životinjskog podrijetla koji nisu za prehranu ljudi (»Narodne novine«, broj
56/06), i pomoću neke metode koja isključuje svaku opasnost od prijenosa TSE i
koju je odobrilo i nadzire nadležno tijelo, posebice kad su životinje uginule
ili su usmrćene u okviru mjera za suzbijanje bolesti i ne dovodeći time u
pitanje primjenu članaka 12. i 13. ovoga Pravilnika.
5. Uporaba nekog alternativnog testa umjesto odstranjivanja specificiranog
rizičnog materijala može biti odobrena pod sljedećim uvjetima:
(a) testiranja se moraju obavljati u klaonicama na svim životinjama kod kojih se
mora odstranjivati specificirani rizični materijal;
(b) ni jedan proizvod od goveda, ovaca ili koza, namijenjen za prehranu ljudi
ili hranidbu životinja, ne smije napustiti klaonicu prije nego što nadležno
tijelo dobije i prihvati rezultate testiranja na svim zaklanim i potencijalno
kontaminiranim životinjama, ako se kod jedne od njih potvrdi GSE;
(c) ako rezultat tog alternativnog testa bude pozitivan, sav materijal od
goveda, ovaca i koza koji je potencijalno kontaminiran u toj klaonici, mora biti
uništen u skladu s točkom 3 ovoga Dodatka, osim ukoliko se svi dijelovi trupa,
uključujući kožu kontaminirane životinje, mogu identificirati i držati odvojeno.
6. Nadležno tijelo mora provoditi česte službene inspekcijske kontrole radi
provjere pravilne primjene ovoga Dodatka i da osigura provođenje mjera za
sprječavanje kontaminacije, posebice u klaonicama, rasjekavaonicama, objektima
za preradu nusproizvoda, objektima ili sustavima za preradu visokorizičnog
materijala odobrenima od nadležnog tijela u skladu s propisanim odredbama
Pravilnika o načinu postupanja s nusproizvodima životinjskog podrijetla koji
nisu za prehranu ljudi (»Narodne novine«, br. 56/06), na mjestima prodaje
potrošaču, odlagalištima otpada i u drugim objektima za skladištenje ili
spaljivanje.
7. Nadležno tijelo mora uspostaviti sustav kojim će osigurati i provjeravati:
(a) da se specificirani rizični materijal, koji se koristi u proizvodnji
proizvoda navedenih u članku 1. stavku 2. ovoga Pravilnika, koristi isključivo
za odobrenu namjenu;
(b) kad se uvoze goveda, ovce ili koze podrijetlom iz zemlje koja je svrstana u
numerički nižu kategoriju što znači bolji GSE status, da te životinje ostanu pod
službenim nadzorom do klanja ili otpreme s područja zemlje;
(c) da specificirani rizični materijal, posebice kad se zbrinjava u nekim drugim
objektima ili sustavima a ne u klaonicama, bude potpuno odvojen od drugog otpada
koji nije namijenjen spaljivanju te da se zasebno skuplja i zbrinjava u skladu s
točkama 2., 3. i 4. ovoga Dodatka. Nadležno tijelo može dopustiti otpremu glava
ili trupova koji sadrže specificirani rizični materijal u neku drugu zemlju
nakon što se s tom drugom zemljom dogovore i oko prihvaćanja tog materijala i
oko primjene specifičnih uvjeta koji vrijede za kretanja takvog materijala.
8. Nadležno tijelo može specificirani rizični materijal ili materijal dobiven
preradom tog materijala upućivati na spaljivanje u zemlje članice EU samo pod
uvjetima propisanim odredbama Pravilnika o načinu postupanja s nusproizvodima
životinjskog podrijetla koji nisu za prehranu ljudi (»Narodne novine«, broj
56/06).
Nadležno tijelo može dopustiti odstupanje od ove točke na način da se dopusti
otprema rizičnog materijala ili materijala dobivenog preradom tog materijala na
spaljivanje u druge zemlje osim zemalja članica EU. Istovremeno i primjenom iste
procedure treba donijeti uvjete kojima se regulira takav izvoz.

**DODATAK VI.**
STANDARDI ZA ODREĐENE PROIZVODE ŽIVOTINJSKOG PODRIJETLA DOBIVENE OD PREŽIVAČA
ILI KOJI SADRŽE MATERIJAL OD PREŽIVAČA

U skladu s člankom 9. stavkom 1. ovoga Pravilnika, zabranjena je uporaba
materijala od preživača za proizvodnju sljedećih proizvoda životinjskog
podrijetla:
(a) mehanički otkošteno meso;
(b) dikalcij fostat namijenjen za proizvodnju hrane za životinje;
(c) želatina, osim ukoliko je proizvedena od kože preživača;
(d) derivati dobiveni od otopljene masti preživača;
(e) otopljena mast preživača, osim ukoliko je proizvedena od:
(i) uraštenog masnog tkiva proglašenog prikladnim za prehranu ljudi;
(ii) sirovina koje su prerađene u skladu sa standardima opisanim u Pravilniku o
načinu postupanja s nusproizvodima životinjskog podrijetla koji nisu za prehranu
ljudi (»Narodne novine«, broj 56/06)

**DODATAK VII.**
ISKORJENJIVANJE TRANSMISIVNIH SPONGIFORMNIH ENCEFALOPATIJA

1. Istraživanjem iz članka 13. stavka 1. točke (b) ovoga Pravilnika mora se
utvrditi:
(a) u slučaju goveda:
– sve druge preživače na gospodarstvu na kojem je ta bolest potvrđena,
– kad je bolest potvrđena kod ženke, njene potomke rođene unutar razdoblja od
dvije godine prije i poslije nakon kliničke pojave bolesti,
– sve životinje kohorte u kojoj je bila životinja kod koje je bolest potvrđena,
– mogući izvor bolesti,
– druge životinje na gospodarstvu na kojem je boravila životinja kod koje je
bolest potvrđena ili životinje na drugim gospodarstvima, koje su se mogle
zaraziti s TSE ili koje su bile izložene istoj hrani ili izvoru kontaminacije,
– kretanje potencijalno kontaminirane stočne hrane, drugog materijala ili bilo
kojih drugih prijenosnika koji su mogli prenijeti uzročnik TSE na odnosno
gospodarstvo ili s tog gospodarstva;
(b) u slučaju ovaca i koza:
– sve preživače osim ovaca i koza na gospodarstvu na kojem je bolest potvrđena,
– ukoliko je iste moguće identificirati, roditelje, a u slučaju ženki sve
embrije, jajne stanice i posljednje potomke te ženke kod koje je bolest
potvrđena,
– sve druge ovce i koze na gospodarstvu na kojem je bolest potvrđena, pored onih
navedenih u drugoj alineji ove podtočke,
– mogući izvor bolesti i identifikaciju drugih gospodarstava na kojima ima
životinja, embrija ili jajnih stanica koji su se mogli zaraziti s TSE ili su
mogli biti izloženi istoj hrani ili izvoru kontaminacije,
– kretanje potencijalno kontaminirane hrane za životinje, drugog materijala ili
bilo kojih drugih prijenosnika koji su mogli prenijeti uzročnik GSE na navedeno
gospodarstvo ili s tog gospodarstva.
2. Mjere iz članka 13. stavka 1. točke (c) ovoga Pravilnika moraju najmanje
uključivati:
(a) u slučaju potvrde GSE kod goveda, usmrćivanje i neškodljivo uništavanje
goveda koja su identificirana istragom u skladu s drugom i trećom alinejom iz
točke 1. podtočke (a) ovoga Dodatka; međutim, nadležno tijelo može odobriti:
– odstupanje od usmrćivanja i uništavanja svih goveda iz kohorte na koju se
odnosi treća alineja točke 1. podtočke (a) ovoga Dodatka, ukoliko postoje dokazi
da životinje nisu imale pristup istoj hrani kao i zaražene životinje,
– da se usmrćivanje i uništavanje životinja iz kohorti na koje se odnosi treća
alineja točke 1 (a) odgodi do kraja njihovog proizvodnog razdoblja, pod uvjetom
da se radi o bikovima koji se kontinuirano drže u centrima za sakupljanje
sjemena i da se može osigurati će isti nakon smrti biti u potpunosti uništeni;
(b) u slučaju potvrde TSE kod ovce ili koze, od 1. svibnja 2009., nadležno
tijelo naređuje:
– ili usmrćivanje i neškodljivo uništavanje svih životinja, embrija i jajnih
stanica identificiranih na temelju istraživanja koje je opisano u drugoj i
trećoj alineji iz točke 1. podtočke (b) ovoga Dodatka,
– ili usmrćivanje i neškodljivo uništavanje svih životinja, embrija i jajnih
stanica identificiranih na temelju istraživanja koje je opisano u drugoj i
trećoj alineji točke 1. podtočke (b) ovoga Dodatka, osim:
(a) rasplodnih ovnova genotipa ARR/ARR
(b) rasplodnih ovaca koje imaju najmanje jedan ARR alel i nijedan VRQ alel, i
janjadi koja su naknadno ojanjena od tih rasplodnih ovaca ako imaju genotip
sukladno zahtjevima ove alineje, i
(c) ovaca koje imaju najmanje jedan ARR alel, a koje su isključivo namijenjene
klanju;
(d) ovaca i koza mlađih od dva mjeseca koje su namijenjene isključivo za klanje.
– ako je zaražena životinja dovedena s nekog drugog gospodarstva, nadležno
tijelo može na temelju povijesti tog slučaja odlučiti da mjere iskorjenjivanja
primijeni na gospodarstvu podrijetla pored mjera, ili umjesto mjera poduzetih na
gospodarstvu na kojem je zaraza potvrđena. Kada iste pašnjake za ispašu koristi
više od jednog stada, nadležno tijelo može odlučiti da se primjena tih mjera
ograniči samo na jedno stado, na temelju objektivnog razmatranja svih
epidemioloških čimbenika; kada se više od jednog stada drži na jednom
gospodarstvu nadležno tijelo može odlučiti da ograniči primjenu mjera na stado u
kojem je grebež ovaca potvrđen, pod uvjetom da se može dokazati da nije
postojala vjerojatnost širenja infekcije između stada, bilo izravnim bilo
neizravnim kontaktom.
(c) U slučaju potvrde GSE kod ovce ili koze, usmrćivanje i potpuno uništavanje
svih životinja, embrija i jajnih stanica identificiranih prilikom istraživanja
iz alineje dva do pet točke 1 podtočke (b) ovoga Dodatka.
3. U slučaju sumnje na grebež ovaca u ovaca ili koza na gospodarstvu, svim
ovcama i kozama s tog gospodarstva mora se ograničiti kretanje do dobivanja
rezultata ispitivanja. Ukoliko postoji dokaz da životinje nisu bile izložene
grebežu ovaca na gospodarstvu na kojem je postavljena sumnja nadležno tijelo
može odlučiti da drugo gospodarstvo ili gospodarstva na kojima su životinje bile
izložene bolesti stavi pod službenu kontrolu ovisno o dostupnim epidemiološkim
informacijama.
4. Samo se sljedeće životinje mogu dovesti na gospodarstva na kojima je
provedeno potpuno uništavanje u skladu s točkom 2. podtočkom (b) alinejom prvom
ili drugom ovoga Dodatka:
(a) mužjaci ovaca genotipa ARR/ARR
(b) ženke ovaca koje imaju najmanje jedan ARR alel i nijedan VRQ alel
(c) koze, pod uvjetom:
– da na tom gospodarstvu nema nikakvih rasplodnih ovaca osim onih iz podtočaka
(a) i (b) ove točke,
– da je nakon uklanjanja svih životinja s gospodarstva provedeno temeljito
čišćenje i dezinfekcija svih prostorija za smještaj životinja,
– da se dotično gospodarstvo podvrgne pojačanom TSE monitoringu, uključujući
testiranje svih koza iznad 18 mjeseci starosti i to:
a) ili koje su zaklane za prehranu ljudi na kraju njihovog proizvodnog
razdoblja, ili
b) koje su uginule ili bile usmrćene na gospodarstvu, i koje ispunjavaju
kriterije iz Dodatka III. Poglavlja A. Dijela 2 točke 3. ovoga Pravilnika.
5. Na gospodarstvima na kojima je izvršeno potpuno uništavanje u skladu s točkom
2. podtočkom (b) alinejom prvom ili drugom ovoga Dodatka smije se koristiti samo
sljedeći rasplodni materijal:
(a) sjeme od ovnova genotipa ARR/ARR;
(b) embriji koji imaju najmanje jedan ARR alel i nijedan VRQ alel.
6. Tijekom prijelaznog razdoblja do najkasnije 1. siječnja 2010. godine,
odstupajući od ograničenja iz točke 4. podtočke (b) ovoga Dodatka, u slučajevima
kad je teško nabaviti ovce poznatog genotipa, nadležno tijelo može odobriti da
se na gospodarstva iz točke 2. podtočke (b) alineje prve ili druge ovoga Dodatka
dopusti uvođenje ne-gravidnih ovaca nepoznatoga genotipa.
7. Nakon primjene mjera iz točke 2. podtočke (b) alineje prve ili druge ovoga
Dodatka na nekom gospodarstvu:
a) kretanje ARR/ARR ovaca s tog gospodarstva ne podliježe nikakvim
ograničenjima;
b) ovce koje imaju samo jedan ARR alel mogu se premještati s dotičnog
gospodarstva isključivo radi izravnog upućivanja na klanje za prehranu ljudi ili
u svrhu potpunog uništavanja, međutim,
– ženke ovaca koje imaju jedan ARR alel i nijedan VRQ alel mogu se premještati
na druga gospodarstva koja su pod restrikcijama nakon primjene mjera u skladu s
točkom 2. podtočkom (b) alinejom drugom ovoga Dodatka,
– janjad koja ima jedan ARR alel i niti jedan VRQ alel može biti premještena na
druga gospodarstva isključivo u svrhu dotovljavanja prije klanja; na odredišnom
gospodarstvu ne smije biti niti jedna ovca ili koza osim onih koje se samo
dotovljavaju prije klanja, a s tog se gospodarstva žive ovce ili koze ne smiju
otpremati na druga gospodarstva osim na izravno klanje.
c) Ovce i koze mlađe od dva mjeseca starosti mogu se premještati s gospodarstva
izravno na klanje za prehranu ljudi; glava i organi trbušne šupljine tih
životinja moraju se uništiti u skladu s odredbama Pravilnika o načinu postupanja
s nusproizvodima životinjskog podrijetla koji nisu za prehranu ljudi (»Narodne
novine«, broj 56/06).
d) Bez obzira na odredbe iz podtočke c) ovce koje imaju genotip drugačiji od
onog navedenog u podtočkama a) i b) ove točke, mogu se premještati s
gospodarstva samo u svrhu potpunog uništavanja.
8. Ograničenja navedena u točkama 4. 5. i 7. ovoga Dodatka moraju se
primjenjivati na odnosnom gospodarstvu u razdoblju od tri godine od:
(a) datuma kad su sve ovce na odnosnom gospodarstvu stekle ARR/ARR status; ili
(b) posljednjeg datuma kad je neka ovca ili koza boravila u tim prostorima; ili
(c) u slučaju iz točke 4. podtočke (c) ovoga Dodatka, datuma kad je započeo
pojačani TSE monitoring; ili
(d) datuma kad su svi rasplodni ovnovi na tom gospodarstvu pripadali genotipu
ARR/ARR a sve rasplodne ovce imale najmanje jedan ARR alel i nijedan VRQ alel,
pod uvjetom da su tijekom trogodišnjeg razdoblja rezultati testiranja na TSE
svih životinja iznad 18 mjeseci starosti negativni, s tim da se pretraži:
– godišnji broj uzoraka ovaca zaklanih na kraju njihovog proizvodnog razdoblja
za prehranu ljudi, koji je u skladu s brojem uzoraka navedenim u tablici u
Dodatku III. Poglavlju A Dijelu II. točki 4. ovoga Pravilnika; i
– sve ovce na koje se odnose odredbe iz Dodatka III. Poglavlja A Dijela II.
točke 3. ovoga Pravilnika, koje su uginule ili bile usmrćene na gospodarstvu.
9. Ukoliko je učestalost ARR alela unutar odnosne pasmine ili gospodarstva
niska, ili ako se smatra da je potrebno izbjeći križanje životinja u bliskom
srodstvu, nadležno tijelo može dopustiti:
a) da odgodi potpuno uništavanje životinja u skladu s točkom 2. podtočkom (b)
alinejom prvom ili drugom ovoga Dodatka za najviše pet uzgojnih godina;
b) da se na gospodarstva iz točke 2. podtočke (b) alineje prve ili druge ovoga
Dodatka dovode i druge životinje osim onih iz točke 4. ovoga Dodatka, pod
uvjetom da iste nemaju VRQ alel.
10. Ukoliko nadležno tijelo dopusti odstupanja iz točaka 6. i 9. ovoga Dodatka,
mora obavijestiti Europsku komisiju o uvjetima i kriterijima na temelju kojih je
dopušteno odstupanje.

**DODATAK VIII.**
STAVLJANJE NA TRŽIŠTE I IZVOZ

POGLAVLJE A

*Uvjeti trgovine živim životinjama, sjemenom i embrijima*I. UVJETI KOJI SE PRIMJENJUJU NEOVISNO O KATEGORIJI ZEMLJE ILI DRUGE ZEMLJE
PODRIJETLA ILI BORAVKA ŽIVOTINJE
Na trgovinu ovcama i kozama primjenjuju se sljedeći uvjeti:
(a) ovce i koze za rasplod moraju biti ili ovce prion-proteinskog genotipa ARR/ARR,
kako je određeno u posebnim propisima o minimalnim zahtjevima za pretraživanja
prion-proteinskog genotipa rasplodnih ovaca ili ovce koje su od rođenja ili
posljednje tri godine kontinuirano boravile na gospodarstvu ili gospodarstvima
koja već najmanje tri godine ispunjavaju sljedeće uvjete:
(i) do 30. lipnja 2010.:
– da su podvrgnuta službenim veterinarskim kontrolama,
– da su životinje označene,
– da nije bio potvrđen ni jedan slučaj grebeža ovaca,
– da se obavlja kontrola putem uzimanja uzoraka od starih ženki namijenjenih
klanju,
– da se ženke, izuzevši ovce prion-proteinskog genotiopa ARR/ARR dovode na
gospodarstvo samo ako potječu s gospodarstva koje ispunjava iste uvjete.
Najkasnije od 1. svibnja 2007. godine, gospodarstvo ili gospodarstva moraju
ispunjavati sljedeće uvjete:
– sve životinje iz Dodatka III, Poglavlja A Dijela II, točke 3. ovoga Pravilnika
starije od 18 mjeseci, koje su uginule ili bile usmrćene na gospodarstvu moraju
biti testirane na grebež ovaca u skladu s laboratorijskim metodama navedenim u
Dodatku X. Poglavlju C točki 3. podtočki 2(b) ovoga Pravilnika, i
– ovce i koze, izuzevši ovce prion-proteonskog genotipa ARR/ARR mogu se uvoditi
na gospodarstvo samo ukoliko potječu s gospodarstva koje ispunjava iste uvjete.
(ii) od 1. svibnja 2007.:
– da su podvrgnuta službenim veterinarskim kontrolama,
– da su životinje označene u skladu s posebnim propisima
– da nije bio potvrđen ni jedan slučaj grebeža ovaca,
– sve životinje iz Dodatka III, Poglavlja A Dijela II. točke 3. ovoga Pravilnika
starije od 18 mjeseci, koje su uginule ili bile usmrćene na gospodarstvu moraju
biti testirane na grebež ovaca u skladu s laboratorijskim metodama navedenim u
Dodatku X. Poglavlju C, točki 3. podtočki 2(b) ovoga Pravilnika,
– ovce i koze, izuzevši ovce prion-proteonskog genotipa ARR/ARR mogu se uvoditi
na gospodarstvo samo ukoliko potječu s gospodarstva koje ispunjava iste uvjete.
Ukoliko su životinje namijenjene za izvoz u neku zemlju članicu Europske unije
koja na svom području ili dijelu područja primjenjuje odredbe iz točke (b) ili
(c) ovoga Dijela, ovce i koze za rasplod moraju ispunjavati dodatna jamstva,
opća ili specifična, koja su određena u skladu s procedurom Europske komisije.
(b) Ukoliko nadležno tijelo propiše obvezan ili dragovoljan nacionalni program
za suzbijanje grebeža ovaca za cijelo ili dio područja zemlje:
(i) može taj program dostaviti Europskoj komisiji, s posebnim osvrtom na:
– rasprostranjenost bolesti u zemlji,
– razloge za provođenje programa, vodeći računa o važnosti bolesti i omjeru
troškova/koristi,
– geografsko područje u kojem će se program provoditi,
– statusne kategorije određene za gospodarstva te standarde koje mora postići
svaka takva kategorija,
– postupke testiranja koji će se koristiti,
– postupke praćenja provedbe programa,
– radnje koje treba poduzeti ako, iz bilo kojeg razloga, neko gospodarstvo
izgubi svoj status,
– mjere koje treba poduzeti ako rezultati ispitivanja provedenih u skladu s
odredbama iz tog programa budu pozitivni,
(c) ukoliko nadležno tijelo utvrdi da na području ili dijelu područja zemlje
nema grebeža ovaca:
(i) dostavit će Europskoj komisiji odgovarajuću dokumentaciju u kojoj se navodi:
– povijest pojave bolesti na području zemlje,
– rezultate testova iz programa nadziranja temeljenih na serološkom,
mikrobiološkom, patološkom ili epidemiološkom istraživanju,
– razdoblje tijekom kojega se provodilo nadziranje,
– postupci za potvrđivanje odsutnosti bolesti.
(ii) nadležno tijelo mora izvijestiti Europsku komisiju o svakoj promjeni
podataka navedenih u podtočki (i) ove točke koji se odnose na ovu bolest.
(d) od 1. siječnja 2005. sjeme i embriji ovaca moraju:
(i) biti prikupljeni od životinja koje su bile kontinuirano od rođenja ili u
posljednje tri godine njihova života, držane na gospodarstvu ili gospodarstvima
koja udovoljavaju uvjetima navedenim u točki (a) podtočki (i) ovoga Dijela ili,
ukoliko odgovara, točki (a) podtočki (ii) ovoga Dijela najmanje tri godine, ili
(ii) u slučaju sjemena ovaca, biti prikupljeno od muških životinja prion-proteinskog
genotiopa ARR/ARR kako je određeno u posebnim propisima o minimalnim zahtjevima
za pretraživanja prion-proteinskog genotipa rasplodnih, ili
(iii) u slučaju embrija ovaca, biti prikupljeni od životinja prion-proteinskog
genotiopa ARR/ARR kako je određeno u posebnim propisima o minimalnim zahtjevima
za pretraživanja prion-proteinskog genotipa rasplodnih ovaca.
II. UVJETI KOJI SE PRIMJENJUJU OVISNO O KATEGORIJI ZEMLJE PODRIJETLA ILI BORAVKA
ŽIVOTINJE, UTVRĐENOJ U SKLADU S DODATKOM II, PGLAVLJA C
1. Otprema u druge zemlje mora se obavljati u skladu s odredbama iz članka 15.
stavka 1. ovoga Pravilnika.
2. GSE kategorija zemlje podrijetla goveda, ovaca i koza mora se dojaviti zemlji
odredišta.
3. Sljedeći uvjeti primjenjuju se na premještanja iz točke 1. ovoga Dijela za
goveda koja dolaze ili koja su boravila u drugim zemljama ili jednoj od njihovih
regija, koje su svrstane u

KATEGORIJE 3 I 4
Te životinje:
(a) moraju biti rođene, uzgajane i morale su ostati u stadima u kojima najmanje
sedam godina nije bio potvrđen ni jedan slučaj GSE; ili
(b) moraju biti rođene nakon datuma od kojeg se počela učinkovito provoditi
zabrana hranidbe preživača bjelančevinama dobivenim od sisavaca.

KATEGORIJA 5
Te životinje:
(a) moraju biti rođene nakon datuma od kojeg se počela provoditi zabrana
hranidbe preživača bjelančevinama dobivenim od sisavaca; i
(b) moraju biti rođene, uzgajane i morale su ostati u stadima u kojima najmanje
sedam godina nije bio potvrđen ni jedan slučaj GSE i na kojima se nalaze samo
goveda rođena na tom gospodarstvu ili koja dolaze iz stada ekvivalentnog
statusa.

POGLAVLJE B

*Uvjeti koji se odnose na potomke životinja kod kojih se sumnja ili je potvrđena
TSE, iz članka 15. stavka 2. ovoga Pravilnika*

Zabranjeno je stavljanje na tržište posljednjih potomaka koje su otelile ženke
goveđih vrsta zaražene nekom TSE, odnosno ojanjile ili ojarile ovce ili koze s
potvrđenim GSE, tijekom prethodnog dvogodišnjeg razdoblja ili tijekom razdoblja
nakon pojave prvih kliničkih znakova bolesti.

POGLAVLJE C

*Uvjeti za stavljanje u promet određenih proizvoda životinjskog podrijetla*

I. Sljedeći proizvodi životinjskog podrijetla izuzimaju se iz zabrane iz članka
16. stavka 3. ovoga Pravilnika, pod uvjetom da su dobiveni od goveda koja
zadovoljavaju uvjete iz Dijela II ili III ovoga poglavlja, i to:
– svježe meso;
– mljeveno meso;
– pripravci od mesa;
– mesni proizvodi:
– hrana za kućne ljubimce namijenjena domaćim mesožderima.

*Plan temeljen na datumu*II. Iskošteno svježe meso, s kojeg su odstranjena sva susjedna tkiva,
uključujući vidljiva živčana i limfatična tkiva, te proizvodi životinjskog
podrijetla opisani u Dijelu I. ovoga Poglavlja, dobiveni od takvog mesa koje
potječe od odgovarajućih životinja iz zemalja ili regija iz kategorije 5, mogu
se staviti na tržište u skladu s drugom alinejom članka 16. stavka 3. ovoga
Pravilnika, ako su dobiveni od životinja rođenih nakon datuma od kojega su se
počeli provoditi standardi za hranidbu životinja određeni u članku 7. stavku 2.
ovoga Pravilnika i ako imaju svjedodžbu da ispunjavaju uvjete iz točke 1. ovoga
Dijela i ako su proizvedeni u objektima koji ispunjavaju uvjet iz točke 9. ovoga
Dijela. Nadležno tijelo dužno je osigurati ispunjavanje uvjeta o kontrolama,
koji su opisani u točkama 2. do 8. i u točki 10. ovoga Dijela.
1. Govedo se smatra odgovarajućim za Plan temeljen na datumu ako je rođeno i
uzgajano u odnosnoj zemlji i ako je u vrijeme klanja dokazano da su ispunjeni
sljedeći uvjeti:
b) da se životinja može jasno identificirati tijekom cijelog njenog života, tako
da se može utvrditi majka i stado njenog podrijetla; da su njen jedinstveni broj
ušne markice, datum i mjesto rođenja te sva premještanja nakon rođenja upisani
ili u propisanu evidenciju (Putni list) te životinje ili u neki službeni
elektronički sustav za identifikaciju i praćenje; da je poznat identitet majke
te životinje;
c) da je životinja starija od šest mjeseci ali mlađa od 30 mjeseci, što se
utvrđuje na temelju njenog datuma rođenja upisanog u službenu elektroničku
evidenciju ili u propisanu evidenciju (Putni list) odnosne životinje;
d) da je nadležno tijelo dobilo i potvrdilo pozitivne dokaze da je majka odnosne
životinje živjela najmanje šest mjeseci nakon rođenja odnosne životinje;
e) da se kod majke te životinje nije razvila GSE niti se sumnja da se zarazila
GSE.

*Kontrole*2. Ako neka životinja dovedena na klanje ili bilo kakve okolnosti vezane uz
njeno klanje ne ispunjavaju sve zahtjeve iz ovoga Pravilnika, odnosnu životinju
treba zadržati a njen Putni list zaplijeniti. Ako ta informacija postane
dostupna nakon klanja, nadležno tijelo mora odmah zabraniti izdavanje svjedodžbi
i poništiti već izdane svjedodžbe u klaonici i sa farme od kuda potječe
životinja. Ako je već došlo do otpreme, nadležno tijelo mora o svemu
obavijestiti nadležno tijelo na mjestu odredišta. Nadležno tijelo na odredištu
mora poduzeti odgovarajuće mjere.
3. Klanje odgovarajućih životinja mora se obavljati u klaonicama koje se ne
koriste za klanje goveda osim onih koja se kolju u okviru Plana temeljenog na
datumu ili Plana temeljenog na certifikaciji stada.
4. Nadležno tijelo mora kontrolirati da postupci obrade, koji se koriste u
rasjekavaonicama, osiguravaju odstranjivanje sljedećih limfnih čvorova:
poplitealni, isijadični, površinski preponski, duboki preponski, medijalni i
lateralni ilijačni, renalni, pred-femoralni, lumbalni, kosto-cervikalni,
sternalni, preskapularni, aksilarni, kaudalni i duboki cervikalni.
5. Podrijetlo mesa mora biti sljedivo do odgovarajuće životinje ili, nakon
rasijecanja, do životinja koje su rasječene u istoj seriji, pomoću jednog
službenog sustava sljedivosti do trenutka klanja. Nakon klanja, oznake moraju
omogućavati praćenje podrijetla svježeg mesa i mesnih proizvoda kao je određeno
u Dijelu I. ovoga Poglavlja unatrag do odgovarajuće životinje, kako bi se
odnosna pošiljka mogla u slučaju potrebe povući. U slučaju hrane za kućne
ljubimce, popratni dokumenti i evidencija moraju omogućavati utvrđivanje
podrijetla proizvoda.
6. Svi odobreni odgovarajući trupovi moraju imati individualne brojeve koji su
povezani s brojevima ušnih markica životinja.
7. Nadležno tijelo mora osigurati detaljne protokole za:
(a) utvrđivanje podrijetla i kontrole prije klanja;
(b) kontrole za vrijeme klanja;
(c) kontrole za vrijeme proizvodnje hrane za kućne ljubimce;
(d) sve uvjete označavanja i izdavanja svjedodžbi nakon klanja do mjesta
prodaje,
8. Nadležno tijelo mora uvesti sustav za evidentiranje provjere sukladnosti s
propisima, tako da se ta kontrola može dokazati.

*Objekt*9. Da bi dobio odobrenje, objekt mora osmisliti i provoditi sustav pomoću kojega
se može identificirati odgovarajuće meso i/ili odgovarajući mesni proizvod i
pomoću kojega se za svo meso može pratiti podrijetlo unatrag do odgovarajuće
životinje ili, nakon rasijecanja, do životinja rasječenih u istoj seriji. Taj
sustav mora omogućavati potpunu sljedivost mesa i proizvoda životinjskog
podrijetla u svim fazama, a dokumentacija se mora čuvati najmanje dvije godine.
Uprava objekta mora nadležnom tijelu dostaviti detaljni opis korištenog sustava.
10. Nadležno tijelo mora ocijeniti, odobriti i provoditi praćenje tog sustava,
da bi se uvjerilo da isti osigurava punu segregaciju i mogućnost praćenja i
unatrag i unaprijed.

*Plan temeljen na certifikaciji stada*III. Iskošteno svježe meso, s kojega su odstranjena sva okolna tkiva,
uključujući vidljiva limfatična i živčana tkiva, te proizvodi životinjskog
podrijetla iz Dijela I. ovoga Poglavlja dobiveni od tog mesa, koji potječu od
odgovarajućih životinja iz zemalja ili regija iz kategorije 5, mogu se staviti
na tržište u skladu s drugom alinejom članka 16. stavka 3. ovoga Pravilnika ako
su dobiveni od životinja koje imaju svjedodžbu o tome da ispunjavaju uvjete iz
točke 2. ovoga Dijela i koje dolaze iz stada u kojima posljednjih sedam godina
nije bilo ni jednog slučaja GSE i koja imaju svjedodžbu da ispunjavaju uvjete iz
točke 1. ovoga Dijela i koji su proizvedeni u objektima koji ispunjavaju uvjete
iz točke 11. ovoga Dijela. Nadležno tijelo mora osigurati ispunjavanje uvjeta iz
točaka 3. do 10. i 12. ovoga Dijela u odnosu na kompjuterizirani sustav praćenja
i kontrole.

*Uvjeti koji se odnose na stada*1. (a) Stado je skupina životinja koje tvore jednu zasebnu i odvojenu cjelinu,
to jest skupina životinja kojom se upravlja, koja je smještena i drži se
odvojeno od bilo koje druge skupine životinja i koja je označena jedinstvenim
brojevima za identifikaciju stada i životinja.
(b) Stado je odgovarajuće ako u njemu najmanje sedam godina nije bilo ni jednog
potvrđenog slučaja GSE i ni jednog sumnjivog slučaja za koji nije bila
isključena dijagnoza GSE, kod bilo koje životinje koja je još uvijek u tom stadu
ili je prošla kroz njega ili je napustila to stado.
(c) Iznimno od odredbi iz podtočke (b) ove točke, stado koje postoji manje od
sedam godina može se smatrati odgovarajućim nakon što nadležno veterinarsko
tijelo provede temeljitu istragu, pod uvjetom:
(i) da sve životinje, koje su rođene u tom novoosnovanom stadu ili su uvedene u
to stado ispunjavaju uvjete iz točke 2. podtočke (a), (d) i (e) ovoga Dijela; i
(ii) da je tijekom cijelog svog postojanja to stado ispunjavalo uvjete iz
podtočke (b) ove točke.
(d) Ako je stado osnovano na nekom gospodarstvu na kojem je bio potvrđen slučaj
GSE kod bilo koje životinje koja je još uvijek u tom stadu, ili je prošla kroz
njega ili je napustila to stado na tom gospodarstvu, takvo novoosnovano stado
može se smatrati odgovarajućim samo nakon temeljitog istraživanja od strane
nadležnog veterinarskog tijela kojim je, u potpunosti potvrđeno da su ispunjeni
svi sljedeći uvjeti:
(i) da su sve životinje zaraženog stada, koje su prethodno držane na istom
gospodarstvu, odstranjene ili usmrćene;
(ii) da je sva hrana za životinje odstranjena i uništena i da su svi spremnici
za držanje te hrane temeljito očišćeni;
(iii) da su sve zgrade bile ispražnjene i temeljito očišćene prije nego što su u
njih dovedene nove životinje;
(iv) da su ispunjeni svi uvjeti iz podtočke (c) ove točke.

*Uvjeti koji se odnose na životinju*2. (a) da se sva evidencija o rođenju životinje, identitetu i premještanju vodi
u okviru službenog kompjuteriziranog sustava praćenja;
(b) da je životinja starija od šest ali mlađa od trideset mjeseci, što se
utvrđuje na temelju službene kompjuterske evidencije njenog datuma rođenja;
(c) da je majka te životinje živjela još najmanje šest mjeseci nakon njenog
rođenja;
(d) da se kod njene majke nije razvio GSE niti se sumnja da je zaražena GSE;
(e) da su stado, u kojem je životinja rođena i sva stada kroz koja je ista
prošla, odgovarajuća stada.

*Kompjuterizirani sustav praćenja*3. Službeni kompjuterizirani sustav praćenja iz točke 2. podtočke (a) ovoga
Dijela bit će odobren samo nakon što bude u funkciji dovoljno vremena da bi
sadržavao sve informacije koje se odnose na životni vijek i kretanja životinja,
koje su potrebne da bi se provjerila njihova sukladnost sa zahtjevima iz ovoga
Pravilnika, a odnosi se samo na životinje rođene nakon što je taj sustav
stavljen u funkciju. Raniji podaci uneseni u neki kompjuter za bilo koje
razdoblje prije nego što je ovaj sustav stavljen u funkciju, neće se prihvatiti
za ovu namjenu.

*Kontrole*4. Ako neka životinja dovedena na klanje ili bilo kakve okolnosti vezane uz
njeno klanje ne ispunjavaju sve zahtjeve iz ovoga Pravilnika, dotičnu životinju
treba zadržati a njen Putni list zaplijeniti. Ako ta informacija postane
dostupna nakon klanja, nadležno tijelo mora odmah zabraniti izdavanje svjedodžbi
i poništiti već izdane svjedodžbe u klaonici ili sa farme od kuda potječe
životinja. Ako je već došlo do otpreme, nadležno tijelo mora o svemu
obavijestiti nadležno tijelo na mjestu odredišta. Nadležno tijelo na odredištu
mora poduzeti odgovarajuće mjere.
5. Klanje odgovarajućih životinja mora se obavljati u klaonicama koje se ne
koriste za klanje goveda osim onih koja se kolju u okviru Plana temeljenog na
datumu ili Plana temeljenog na certifikaciji stada.
6. Nadležno tijelo mora kontrolirati da postupci obrade, koji se koriste u
rasjekavaonicama, osiguravaju odstranjivanje sljedećih limfnih čvorova:
poplitealni, isijadični, površinski preponski, duboki preponski, medijalni i
lateralni ilijačni, renalni, pred-femoralni, lumbalni, kosto-cervikalni,
sternalni, preskapularni, aksilarni, kaudalni i duboki cervikalni.
7. Podrijetlo mesa mora biti sljedivo do stada odgovarajuće životinje ili, nakon
rasijecanja, do životinja koje su rasječene u istoj seriji, pomoću službenog
sustava sljedivosti do trenutka klanja. Nakon klanja, oznake moraju omogućavati
praćenje podrijetla svježeg mesa i mesnih proizvoda kao je određeno u Dijelu I.
ovoga Poglavlja unatrag do stada, kako bi se dotična pošiljka mogla u slučaju
potrebe povući. U slučaju hrane za kućne ljubimce, popratni dokumenti i
evidencija moraju omogućavati utvrđivanje podrijetla proizvoda.
8. Svi odobreni odgovarajući trupovi moraju imati individualne brojeve koji su
povezani s brojevima ušnih markica životinja.
9. Nadležno tijelo mora osigurati detaljne protokole za:
(a) utvrđivanje podrijetla i kontrole prije klanja;
(b) kontrole za vrijeme klanja;
(c) kontrole za vrijeme proizvodnje hrane za kućne ljubimce;
(d) sve uvjete označavanja i izdavanja svjedodžbi nakon klanja do mjesta
prodaje,
10. Nadležno tijelo mora uvesti sustav za evidentiranje provjere sukladnosti s
propisima, tako da se ta kontrola može dokazati.

*Objekt*11. Da bi dobio odobrenje, objekt mora osmisliti i provoditi sustav pomoću
kojega se može identificirati odgovarajuće meso i/ili odgovarajući mesni
proizvod i pomoću kojega se za svo meso može pratiti podrijetlo unatrag do stada
podrijetla ili, nakon rasijecanja, do životinja rasječenih u istoj seriji. Taj
sustav mora omogućavati potpunu sljedivost mesa i proizvoda životinjskog
podrijetla u svim fazama, a dokumentacija se mora čuvati najmanje dvije godine.
Uprava objekta mora nadležnom tijelu dostaviti detaljni opis korištenog sustava.
12. Nadležno tijelo mora ocijeniti, odobriti i provoditi praćenje tog sustava,
da bi se uvjerilo da isti osigurava punu segregaciju i mogućnost praćenja i
unatrag i unaprijed.

POGLAVLJE D

*Uvjeti koji se primjenjuju na izvoz*

Živa goveda i od njih dobiveni proizvodi životinjskog podrijetla – kad je riječ
o izvozu u druge zemlje – podliježu propisima koji su u ovome Pravilniku
određeni za trgovinu unutar Zajed­nice.

**DODATAK IX.**
UVOZ ŽIVIH ŽIVOTINJA, EMBRIJA, JAJNIH STANICA I PROIZVODA ŽIVOTINJSKOG
PODRIJETLA U REPUBLIKU HRVATSKU

POGLAVLJE A

Prilikom uvoza iz zemalja ili regija svrstanih u kategoriju 1, nadležno tijelo
mora, kad je riječ o govedima i svim proizvodima podrijetlom od goveda za koje
ovaj Pravilnik određuje posebna pravila, uzeti u obzir međunarodnu zdravstvenu
svjedodžbu za životinje, kojom se potvrđuje da dotična zemlja ili regija
ispunjava uvjete za svrstavanje u tu kategoriju, koji su određeni u Dodatku II.
Poglavlju C ovoga Pravilnika.

POGLAVLJE B

*Uvoz goveda*

A. Uvoz goveda iz neke zemlje ili regije svrstane u kategoriju 2 uvjetovan je
međunarodnom zdravstvenom svjedodžbom za životinje, kojom se potvrđuje:
(a) da je hranjenje preživača bjelančevinama dobivenim od sisavaca zabranjeno i
da se ta zabrana učinkovito provodi;
(b) da su goveda namijenjena izvozu u Republiku Hrvatsku označena u sklopu
trajnog identifikacijskog sustava koji omogućava da se utvrdi njihovo podrijetlo
do majke i stada podrijetla i da se utvrdi da nisu potomci ženki kod kojih se
sumnja na GSE.
B. Uvoz goveda iz zemalja ili regija svrstanih u kategoriju 3 uvjetovan je
međunarodnom zdravstvenom svjedodžbom za životinje, kojom se potvrđuje:
1. da je hranjenje preživača bjelančevinama dobivenim od sisavaca zabranjeno i
da se ta zabrana učikovito provodi;
2. da se goveda namijenjena izvozu u Republiku Hrvatsku:
– označena u sklopu trajnog identifikacijskog sustava koji omogućava da se
utvrdi njihovo podrijetlo do majke i stada podrijetla i da se utvrdi da nisu
potomci ženki kod kojih se sumnja na GSE,
– da su rođena, uzgajana i da su ostala u stadima u kojima najmanje sedam godina
nije potvrđen ni jedan slučaj GSE; ili
– da su rođena nakon datuma od kojeg se počela učinkovito provoditi zabrana
hranjenja preživača bjelančevinama dobivenim od sisavaca.
C. Uvoz goveda iz zemalja ili regija svrstanih u kategoriju 4, uvjetovan je
međunarodnom zdravstvenom svjedodžbom za životinje, kojom se potvrđuje:
1. da je hranjenje preživača bjelančevinama dobivenim od sisavaca zabranjeno i
da se ta zabrana učinkovito provodi;
2. da su goveda namijenjena izvozu u Republiku Hrvatsku:
a) označena u sklopu trajnog identifikacijskog sustava koji omogućava da se
utvrdi njihovo podrijetlo do majke i stada podrijetla i da se utvrdi da nisu
potomci ženki kod kojih se sumnja na GSE,
b) da su rođena, uzgajana i da su ostala u stadima u kojima najmanje sedam
godina nije potvrđen ni jedan slučaj GSE; ili
c) da su rođena nakon datuma od kojeg se počela učinkovito provoditi zabrana
hranjenja preživača bjelančevinama dobivenim od sisavaca.
D. Uvoz goveda iz zemalja ili regija svrstanih u kategoriju 5 uvjetovan je
međunarodnom zdravstvenom svjedodžbom za životinje, kojom se potvrđuje:
1. da je hranidba životinja čije se meso koristi za prehranu ljudi,
bjelančevinama dobivenim od sisavaca zabranjena i da se ta zabrana učinkovito
provodi;
2. da se oboljela goveda usmrćuju i neškodljivo uništavaju, a jednako tako:
(b) ako se radi o ženkama, njihovi zadnji potomci rođeni unutar razdoblja od
dvije godine prije ili nakon prvih kliničkih znakova oboljenja;
(c) sva goveda iz iste kohorte
ako su te životinje još žive u odnosnoj zemlji ili regiji.
3. da su životinje namijenjene izvozu u Republiku Hrvatsku:
(a) rođene nakon datuma od kojega se učinkovito provodi zabrana hranjenja
životinja čije se meso koristi za prehranu ljudi, bjelančevinama dobivenim od
sisavaca;
(b) da su označena u sklopu trajnog identifikacijskog sustava koji omogućava da
se utvrdi njihovo podrijetlo do majke i stada podrijetla i da se utvrdi da nisu
potomci ženki kod kojih se sumnja na GSE;
i
(c) ili da su rođene, uzgajane i ostale u stadima u kojima nije nikad bio
potvrđen ni jedan slučaj GSE, i u kojima se nalaze samo goveda rođena na tom
gospodarstvu ili goveda koja su došla iz stada jednakog zdravstvenog statusa;
ili
(d) da su rođene, uzgajane i ostale u stadima u kojima najmanje sedam godina
nije bio potvrđen ni jedan slučaj GSE i u kojima se nalaze samo goveda rođena na
tom gospodarstvu ili goveda koja su došla iz stada jednakog zdravstvenog
statusa.

POGLAVLJE C

*Uvoz svježeg mesa i mesnih proizvoda podrijetlom od goveda*

A. Uvoz svježeg mesa (s kostima ili bez kostiju) i mesnih proizvoda podrijetlom
od goveda iz zemalja ili regija svrstanih u kategoriju 2 uvjetovan je
međunarodnom zdravstvenom svjedodžbom kojom se potvrđuje da je hranidba
preživača bjelančevinama dobivenim od sisavaca zabranjena i da se ta zabrana
učinkovito provodi.
B. Uvoz svježeg mesa (s kostima ili bez kostiju) i mesnih proizvoda podrijetlom
od goveda iz zemalja ili regija svrstanih u kategoriju 3 uvjetovan je
međunarodnom zdravstvenom svjedodžbom kojom se potvrđuje:
(a) da je hranidba preživača bjelančevinama dobivenim od sisavaca zabranjena i
da se ta zabrana učinkovito provodi;
(b) da svježe meso i mesni proizvodi podrijetlom od goveda namijenjeni izvozu u
Republiku Hrvatsku ne sadrže ili da nisu dobiveni od specificiranog rizičnog
materijala opisanog u Dodatku V. ovoga Pravilnika ili da ne sadrže ili da nisu
dobiveni od mehanički otkoštenog mesa, skinutog s kostiju glave ili kralješnice.
C. Uvoz svježeg mesa (s kostima ili bez kostiju) i mesnih proizvoda podrijetlom
od goveda iz zemalja ili regija svrstanih u kategoriju 4 uvjetovan je
međunarodnom zdravstvenom svjedodžbom kojom se potvrđuje:
1. da je hranidba preživača bjelančevinama dobivenim od sisavaca zabranjena i da
se ta zabrana učinkovito provodi;
2. da svježe meso i mesni proizvodi podrijetlom od goveda namijenjeni izvozu u
Republiku Hrvatsku ne sadrže ili da nisu dobiveni od specificiranog rizičnog
materijala navedenog u Dodatku V. ovoga Pravilnika ili da ne sadrže ili da nisu
dobiveni od mehanički otkoštenog mesa, skinutog s kostiju glave ili kralježnice.
D. Uvoz svježeg mesa (s kostima ili bez kostiju) i mesnih proizvoda podrijetlom
od goveda iz zemalja ili regija svrstanih u kategoriju 5 je zabranjeno, osim za
proizvode životinjskog podrijetla navedene u Dijelu I. Poglavlja C, Dodatka
VIII. ovoga Pravilnika. Taj uvoz uvjetovan je međunarodnom zdravstvenom
svjedodžbom kojom se potvrđuje:
1. da ti proizvodi ispunjavaju uvjete iz članka 16. stavka 2. ovoga Pravilnika i
uvjete iz Dijelova II. ili III. Poglavlja C Dodatka VIII. ovoga Pravilnika;
2. da mesni proizvodi namijenjeni izvozu u Republiku Hrvatsku ne sadrže ili da
nisu dobiveni od bilo kojeg od proizvoda navedenih u Poglavlju F ovoga Dodatka,
niti od bilo kojeg specificiranog rizičnog materijala određenog u Dodatku V.
ovoga Pravilnika;
3. da se primjenjuje sustav koji omogućava da se meso i mesne proizvode
podrijetlom od goveda, koji su namijenjeni izvozu u Republiku Hrvatsku, može
slijediti do objekata iz kojih potječu;
4. da su goveda, od kojih potječe meso ili mesni proizvodi namijenjeni izvozu u
Republiku Hrvatsku:
(a) označena sustavom trajne identifikacije, koji omogućava utvrđivanje njihovog
podrijetla do majke i stada podrijetla;
(b) da ta goveda nisu potomci ženki kod kojih je postojala sumnja na GSE ili je
potvrđen GSE; i
– ili da su rođena nakon datuma od kojeg se učinkovito počela provoditi zabrana
hranidbe životinja čije je meso namijenjeno prehrani ljudi bjelančevinama
dobivenim od sisavaca; ili
– da su rođena, uzgajana i da su ostala u stadima u kojima najmanje sedam godina
nije potvrđen ni jedan slučaj GSE.
5. da je hranjenje životinja čije je meso namijenjeno prehrani ljudi
bjelančevinama dobivenim od sisavaca zabranjeno i da se ta zabrana učinkovito
provodi;
6. da se oboljele životinje usmrćuju i potpuno uništavaju, a jednako tako:
(a) ako se radi o ženkama, njihovi posljednji potomci rođeni unutar razdoblja od
dvije godine prije ili nakon prvih kliničkih znakova oboljenja;
(b) sva goveda iz iste kohorte,
ako su još uvijek živa u odnosnoj zemlji ili regiji.

POGLAVLJE D

*Uvoz goveđih embrija i jajnih stanica*

A. Uvoz goveđih embrija/jajnih stanica iz zemalja ili regija svrstanih u
kategoriju 2 uvjetovan je međunarodnom zdravstvenom svjedodžbom za životinje,
kojom se potvrđuje:
1. da je hranjenje preživača bjelančevinama dobivenim od sisavaca zabranjeno i
da se ta zabrana učinkovito provodi;
2. da su embriji i jajne stanice prikupljni, obrađeni i pohranjeni u skladu s
posebnim propisima.
B. Uvoz goveđih embrija/jajnih stanica iz zemalja ili regija svrstanih u
kategoriju 3 uvjetovan je međunarodnom zdravstvenom svjedodžbom za životinje,
kojom se potvrđuje:
1. da je hranidba preživača bjelančevinama dobivenim od sisavaca zabranjena i da
se ta zabrana učinkovito provodi;
2. da jajne stanice/embriji namijenjeni izvozu potječu od ženki:
(a) koje su označene u sklopu trajnog identifikacijskog sustava koji omogućava
da se utvrdi njihovo podrijetlo do majke i stada podrijetla i da se utvrdi da
nisu potomci ženki kod kojih je potvrđena GSE;
(b) koje nisu potomci ženki kod kojih se sumnja na GSE ili kod kojih je
potvrđena GSE;
(c) kod kojih nije bila postavljena sumnja na GSE u vrijeme uzimanja embrija;
3. da su jajne stanice/embriji prikupljeni, obrađeni i pohranjeni u skladu s
posebnim propisima.
C. Uvoz goveđih embrija/jajnih stanica iz zemalja ili regija svrstanih u
kategoriju 4 uvjetovan je međunarodnom zdravstvenom svjedodžbom za životinje,
kojom se potvrđuje:
1. da je hranidba preživača bjelančevinama dobivenim od sisavaca zabranjena i da
se ta zabrana učinkovito provodi;
2. da jajne stanice/embriji namijenjeni izvozu potječu od ženki:
(a) koje se su označene u sklopu trajnog identifikacijskog sustava koji
omogućava da se utvrdi njihovo podrijetlo do majke i stada podrijetla i da se
utvrdi da nisu potomci ženki kod kojih je postavljena sumnja ili su zaražene s
GSE;
(b) koje nisu zaražene s GSE;
(c) kod kojih se nije sumnjalo na zarazu GSE u vrijeme uzimanja embrija; i koje
su:
(i) ili rođene nakon datuma od kojeg je počela učinkovita provedba zabrane
hranidbe preživača bjelančevinama dobivenim od sisavaca; ili
(ii) su rođene, uzgajane i koje su ostale u stadima u kojima najmanje sedam
godina nije potvrđen ni jedan slučaj GSE;
3. da su jajne stanice/embriji uzeti, obrerađeni i pohranjeni u skladu s
posebnim propisima.
D. Uvoz goveđih embrija/jajnih stanica iz zemalja ili regija svrstanih u
kategoriju 5 uvjetovan je međunarodnom zdravstvenom svjedodžbom za životinje,
kojom se potvrđuje:
1. da je hranidba rasplodnih životinja bjelančevinama dobivenim od sisavaca
zabranjena i da se ta zabrana učinkovito provodi;
2. da se oboljela goveda i, ako se radi o ženkama, njihovi zadnji potomci rođeni
unutar razdoblja od dvije godine prije ili nakon kliničkog nastupa bolesti, ako
su još živi u dotičnoj zemlji ili regiji, usmrćuju i neškodljivo uništavaju;
3. da jajne stanice/embriji namijenjeni izvozu potječu od ženki:
(a) koje su označene u sklopu trajnog identifikacijskog sustava koji omogućava
da se utvrdi njihovo podrijetlo do majke i stada podrijetla i da se utvrdi da
nisu potomci ženki kod kojih je postavljena sumnja ili je potvrđena GSE;
(b) koje nisu zaražene s GSE;
(c) kod kojih se nije sumnjalo na zarazu GSE u vrijeme uzimanja embrija; i koje
su:
(i) ili rođene nakon datuma od kojeg je počela učinkovita provedba zabrane
hranidbe rasplodnih životinja bjelančevinama dobivenim od sisavaca; ili
(ii) nikada nisu bile hranjene bjelančevinama dobivenim od sisavaca i koje su
rođene, uzgajane i koje su ostale u stadima u kojima najmanje sedam godina nije
potvrđen ni jedan slučaj GSE i u kojima se nalaze samo životinje rođene na
dotičnom gospodarstvu ili koje su došle iz nekog stada jednakog zdravstvenog
statusa;
4. da su jajne stanice/embriji sakupljeni, obrađeni i pohranjeni u skladu s
posebnim propisima.

POGLAVLJE E

*Uvoz ovaca i koza*

Uvoz ovaca i koza, koje se uvoze nakon 1. svibnja 2007. godine, uvjetovan je
međunarodnom zdravstvenom svjedodžbom za životinje, kojom se potvrđuje:
(a) ili da su rođene i kontinuirano uzgajane na gospodarstvima na kojima nikad
nije bio dijagnosticiran grebež ovaca i, kad se radi o ovcama i kozama za
rasplod, da ispunjavaju zahtjeve iz podtočke (i) točke (a) Poglavlja A Dijela I.
Dodatka VIII. ovoga Pravilnika.
(b) ili da su to ovce prion-proteionskog genotipa ARR/ARR, kako je određeno
posebnim propisima o minimalnim zahtjevima za pretraživanja prion-proteinskog
genotipa rasplodnih ovaca, koje potječu s gospodarstva na kojem zadnjih šest
mjeseci nije prijavljen ni jedan slučaj grebeža ovaca.
Ako su namijenjene uvozu na područje cijele zemlje, ili na određeno područje
zemlje za koje se primjenjuje odredbe iz točke (b) ili (c) iz Poglavlja A Dijela
I. Dodatka VIII. ovoga Pravilnika, iste moraju udovoljavati dodatnim jamstvima,
općim ili specifičnim.

POGLAVLJE F

Uvoz iz zemalja ili njihovih regija svrstanih u kategoriju 5, proizvoda
životinjskog podrijetla opisanih u Dodatku VIII. Poglavlju C, u skladu sa
člankom 16. stavkom 3. ovoga Pravilnika je zabranjen ako isti sadrže ili su
dobiveni od sljedećih proizvoda ili materijala koji potječu od preživača:
– mehanički otkošteno meso,
– dikalcij fosfast namijenjen za hranidbu stoke,
– želatina, osim ako je proizvedena od kože,
– prerađena mast preživača i derivati dobiveni od iste, osim ako su proizvedeni
od uraštenog masnog tkiva koje je samo po sebi proglašeno prikladnim za ljudsku
prehranu, ili od sirovina koje su prerađene u skladu sa standardima određenim u
Pravilniku o načinu postupanja s nusproizvodima životinjskog podrijetla koji
nisu za prehranu ljudi (»Narodne novine«, br. 56/06).

POGLAVLJE G

Kod uvoza proizvoda životinjskog podrijetla iz zemalja ili regija koje nisu
svrstane u kategoriju 1, odgovarajući certifikati, moraju biti nadopunjeni
izjavom koju potpisuje nadležni veterinarski inspektor u zemlji proizvodnje,
čiji tekst glasi:
»Predmetni proizvod životinjskog podrijetla ne sadrži i nije dobiven od
specificiranog rizičnog materijala kako je određeno u Dodatku V. Pravilnika za
sprječavanje pojave, kontrolu i iskorjenjivanje određenih transmisivnih
spongiformnih encefalopatija, (»Narodne novine« br. 39/07) niti mehanički
otkoštenog mesa skinutog s kostiju glave ili vratne kralješnice goveda.
Životinje nakon omamljivanja nisu zaklane ubrizgavanjem plina u kranijalnu
šupljinu niti su trenutačno usmrćene istom metodom niti su zaklane nakon
omamljivanja razaranjem centralnog živčanog tkiva pomoću šipkastog izduženog
instrumenta utisnutog u kranijalnu šupljinu.«

POGLAVLJE H

Uvoz sjemena i embrija ovaca i koza
Sjeme i embriji ovaca i koza uvezeni u zemlju moraju od 1. svibnja 2007.
udovoljavati uvjetima iz Dodatka VIII. Poglavlja A Dijela I. točke (d) ovoga
Pravilnika.

**DODATAK X.**
REFERALNI LABORATORIJI, UZIMANJE UZORAKA I LABORATORIJSKE ANALITIČKE METODE

POGLAVLJE A
*Nacionalni referentni laboratoriji*

1. Nacionalni referentni laboratorij mora:
(a) raspolagati prostorijama, opremom i stručnim osobljem koje mu omogućava da u
svakom trenutku, a posebice kad se bolest o kojoj je riječ prvi put pojavi,
utvrdi vrstu i soj uzročnika TSE i da potvrdi rezultate koji su dobiveni u
regionalnim dijagnostičkim laboratorijima. Kad taj laboratorij nije u stanju
identificirati soj uzročnika, on mora odrediti jednu proceduru kojom se
osigurava da se identifikacija soja uputi referentnom laboratoriju Europske
zajednice;
(b) verificirati dijagnostičke metode koje se koriste u regionalnim
dijagnostičkim laboratorijima;
(c) snositi odgovornost za koordinaciju dijagnostičkih standarda i metoda unutar
zemlje. U tu svrhu taj laboratorij:
– može isporučivati dijagnostičke reagense laboratorijima koje je odobrilo
nadležno tijelo;
– mora kontrolirati kvalitetu svih dijagnostičkih reagensa koji se koriste u
zemlji;
– mora periodički organizirati komparativne testove;
– mora čuvati izolate uzročnika bolesti, ili odgovarajuća tkiva koja sadrže
takve uzročnike, a koja potječu od potvrđenih slučajeva oboljenja u zemlji;
– osigurati potvrđivanje rezultata dobivenih u dijagnostičkim laboratorijima
koje je odobrilo nadležno tijelo.
(d) surađivati s referentnim laboratorijem Europske zajednice.
2. Nacionalni referentni laboratorij je:
HRVATSKI VETERINARSKI INSTITUT
Savska cesta 143
10000 Zagreb,
Hrvatska.

POGLAVLJE B
*Referentni laboratorij Europske zajednice*

1. Referentni laboratorij Europske zajednice za TSE je:
Veterinary Laboratories Agency
Woodham Lane
New Haw
Addlestone
Surrey KT15 2NB
United Kingdom
2. Funkcije i zadaće referentnog laboratorija Europske zajednice su sljedeće:
(a) koordinirati, uz konzultacije s Europskom komisijom, metode koje se u
zemljama članicama koriste za dijagnosticiranje GSE, i to:
– pohranjivanjem i dostavljanjem odgovarajućih tkiva koja sadrže uzročnik
bolesti, radi razvijanja ili proizvodnje relevantnih dijagnostičkih testova ili
za tipizaciju sojeva tog uzročnika;
– isporučivanjem standardnih seruma i drugih referentnih reagensa nacionalnim
referentnim laboratorijima radi standardiziranja testova i reagensa koji se
koriste u zemljama članicama;
– stvaranjem i zadržavanjem jedne zbirke odgovarajućih tkiva koja sadrže
uzročnike i sojeve TSE;
– organiziranjem periodičkih komparativnih testiranja dijagnostičkih procedura
na razini Europske zajednice;
– prikupljanjem i sređivanjem podataka i informacija o korištenim dijagnostičkim
metodama i rezultatima testova provedenih u Europskoj zajednici;
– karakteriziranjem izolata uzročnika TSE najsuvremenijim metodama radi boljeg
razumijevanja epidemiologije ove bolesti;
– praćenjem trendova nadziranja, epidemiologije i prevencije TSE u cijelom
svijetu;
– raspolaganjem timom stručnjaka za bolesti koje uzrokuje prion, radi
omogućavanja brze diferencijalne dijagnoze;
– stjecanjem temeljitog znanja o pripremi i uporabi dijagnostičkih metoda koje
se koriste za kontrolu i iskorjenjivanje TSE;
(b) aktivno pomagati kod dijagnosticiranja izbijanja TSE u zemljama članicama
proučavajući uzorke životinja zaraženih TSE, koji su poslani radi potvrđivanja
dijagnoze, karakterizacije i epidemioloških studija;
(c) poticati školovanje ili doškolavanje stručnjaka za laboratorijsku
dijagnostiku u svrhu harmonizacije dijagnostičkih tehnika u cijeloj Europskoj
zajednici.

POGLAVLJE C
*Uzimanje uzoraka i laboratorijsko ispitivanje*

***1. Uzimanje uzoraka***Sve uzorke namijenjene ispitivanju na nazočnost određene TSE treba prikupljati
primjenjujući metode i protokole određene u najnovijem izdanju Priručnika o
standardima za dijagnostičke testove i cjepiva za kopnene životinje Svjetske
organizacije za zdravlje životinja (u daljenjem tekstu: OIE) (u daljnjem tekstu:
»OIE Priručnik«). Ukoliko OIE metode i protokoli ne postoje, i u cilju da se
osigura dovoljno materijala, nadležno tijelo mora osigurati primjenu metoda
uzorkovanja i protokola u skladu sa smjernicama izdanim od referentnog
laboratorija Europske zajednice. Nadležno tijelo mora nastojati osigurati
prikupljanje dijelova maloga mozga kao i čitave baze mozga malih preživača i
mora osigurati zadržavanje barem polovine prikupljenih tkiva u svježem ali ne
smrznutom stanju do dobivanja negativnih rezultata brzog ili potvrdnog testa.
Uzorke treba pravilno označiti u odnosu na identitet životinje od koje je uzorak
uzet.
***2. Laboratoriji***Sva laboratorijska ispitivanja na TSE moraju se provoditi u laboratorijima koje
je nadležno tijelo odobrilo za tu namjenu.
***3. Metode i protokoli*****3.1 Laboratorijsko testiranje na nazočnost GSE kod goveda***(a) Sumnjivi slučajevi*Uzorci goveda poslani na laboratorijsko testiranje u skladu s odredbama iz
članka 12. stavka 2. ovoga Pravilnika moraju se podvrgnuti histopatološkom
pregledu kako je to opisano u posljednjem izdanju OIE Priručnika, osim kad se
radi o autolitičnom materijalu. Ako je rezultat histopatološkog pregleda nejasan
ili je negativan ili ako je materijal autolitičan, tkivo se mora podvrgnuti
ispitivanju pomoću neke od ostalih dijagnostičkih metoda opisanih u OIE
Priručniku (imunocitokemijska metoda, imuno-bloting metoda ili dokaz
karakterističkih vlakanca pomoću elektroničke mikroskopije). Međutim, za ovu se
svrhu ne mogu koristiti brzi testovi.
Ako je rezultat jednog od gore navedenih ispitivanja pozitivan, odnosne se
životinje trebaju smatrati pozitivnima na GSE.
*(b) Monitoring GSE*Uzorci od goveda poslani na laboratorijsko testiranje u skladu s odredbama iz
Dodatka III. Poglavlja A Dijela I. (Monitoring kod goveda) ovoga Pravilnika
moraju se ispitati brzim testovima.
Ako rezultat brzog testa nije sumnjiv ili je pozitivan, odnosna se tkiva moraju
odmah podvrgnuti potvrdnim pretragama u nekom službenom laboratoriju. Potvrdna
ispitivanja moraju započeti histopatološkim pregledom moždanog debla kako je to
opisano u najnovijem izdanju OIE Priručnika, osim kad je materijal autolitičan
ili na drugi način nije prikladan za histopatološki pregled. Ako je rezultat
histopatološkog pregleda nejasan ili je negativan, ili ako je materijal
autoliziran, tkiva treba podvrtnuti pregledu pomoću jedne od ostalih
dijagnostičkih metoda navedenih u podtočki (a) ove točke.
Životinja se treba smatrati pozitivnom na GSE ako je rezultat brzog testa
pozitivan ili nejasan, i
– ako je rezultat kasnijeg histopatološkog pregleda pozitivan, ili
– ako je rezultat neke druge dijagnostičke metode navedene u podtočki (a) ove
točke pozitivan.
**3.2 Laboratorijsko ispitivanje na nazočnost TSE kod ovaca i koza***(a) Sumnjivi slučajevi*Uzorci od ovaca i koza poslani na laboratorijsko testiranje u skladu s odredbama
iz članka 12. stavka 2. ovoga Pravilnika moraju se podvrgnuti histopatološkom
pregledu kako je to opisano u posljednjem izdanju OIE Priručnika, osim kad se
radi o autolitičnom materijalu. Ako je rezultat histopatološkog pregleda nejasan
ili je negativan ili ako je materijal autolitičan, tkivo se mora podvrgnuti
ispitivanju pomoću imunocitokemijske metode, metode imuno-blotinga ili dokaza
karakterističkih vlakanca pomoću elektronske mikroskopije, kako je opisano u OIE
Priručniku. Međutim, za ovu se svrhu ne mogu koristiti brzi testovi.
Ako je rezultat jednog od gore navedenih ispitivanja pozitivan, dotične se
životinje trebaju smatrati pozitivnima na grebež ovaca.
*(b) Monitoring grebeža ovaca*Uzorci od ovaca i koza poslani na laboratorijsko ispitivanje u skladu s
odredbama iz Dodatka III. Poglavlja A Dijela II. ovoga Pravilnika (Monitoring
kod ovaca i koza) moraju se ispitati brzim testovima.
Ako je rezultat brzog testa nejasan ili je pozitivan, uzorak moždanog debla se
mora odmah dostaviti u službeni laboratorij na potvrdne pretrage primjenom
imunocitokemijske metode, metode imuno-blotinga ili dokaza karakterističkih
vlakanca pomoću elektronske mikroskopije, kako je određeno u podtočki (a) ove
točke. Ako je rezultat jednog od potvrdnog testa negativan ili nejasan, mora se
provesti dodatno potvrdno testiranje u skladu sa smjernicama referentnog
laboratorija Europske zajednice.
Ako je rezultat jedne od potvrdnih pretraga pozitivan životinja se smatra
pozitivnom na grebež ovaca.
(c) Daljnje pretraživanje pozitivnih slučajeva grebeža ovaca
(i) Primarno molekularno testiranje diskriminatornim imuno-bloting testovima
Uzorci klinički sumnjivih slučajeva i od životinja testiranih u skladu s
Dodatkom III. Poglavljem A, Dijela 2., točke 2. i 3. ovoga Pravilnika koje se
smatraju pozitivnim slučajevima grebeža ovaca, nakon provedenih pretraga
navedenih u podtočkama (a) ili (b) ove točke, ili koje pokazuju karakteristike
koje laboratorij smatra da ih treba dalje laboratorijski istraživati trebaju se
uputiti na daljnje pretraživanje primarnim molekularnim metodama tipizacije u:
– Agence Fraincise de Securite Sanitaire des Aliments, Laboratoire de pathologie
bovine, 31, avenue Tony Garnier, BP 7033, F-69342, Lyon Cedex, France, ili
– Veterinary Laboratories Agency, Woodham Lane, New Haw, Addlestone, Surrey KT15
3 NB, United Kingdom, ili
– Laboratorij određen od nadležnog tijela koji je uspješno sudjelovao u
međulaboratorijskom usporednom testiranju organiziranom od referentnog
laboratorija Europske zajednice za korištenje molekularne metode tipizacije.
(ii) Međulaboratorijsko testiranje s dodatnim metodama molekularnog testiranja
Uzorci od slučajeva grebeža ovaca u kojima ne može biti isključena prisutnost
BSE u skladu sa smjernicama izdanim od referentnog laboratorija Europske
zajednice, primarnim molekularnim testiranjem iz podtočke (c)(i) ove točke,
moraju odmah biti upućeni u laboratorije navedene u podtočki (d) ove točke,
nakon konzultacije s referentnim laboratorijem zajednice, i sa svim
odgovarajućim dostupnim informacijama. Oni moraju biti upućeni na
međulaboratorijsko testiranje najmanje s rezultatima:
– drugog diskriminatornog imuno-bloting testa,
– diskriminatornog imunocitokemijskog testa, i
– diskriminatornog ELISA testa (Enzyme Linked ImmunoSorbent Assay)
provedenih u laboratorijima odobrenim za odgovarajuće metode kako je navedeno u
podtočki (d) ove točke. Ako uzorci nisu prikladni za imunocitokemiju, referentni
laboratorij zajednice će odrediti odgovarajuće alternativno testiranje unutar
međulaboratorijskog testiranja.
Rezultate će tumačiti referentni laboratorij zajednice uz pomoć panela
stručnjaka uključujući predstavnika odgovarajućeg nacionalnog referentnog
laboratorija. Europska komisija mora odmah biti obaviještena o ishodu tumačenja.
Uzorci koji upućuju na GSE na temelju rezultata tri različite metode i uzorci za
koje se ne može donijeti zaključak putem međulaboratorijskog testiranja moraju
biti dalje pretraživani primjenom biološkog pokusa na mišu, radi konačne
potvrde.
Daljnje testiranje uzoraka uzetih od zaraženih stada na istom gospodarstvu, u
skladu s odredbama Dodatka III. Poglavlja A, Dijela II. točke 5. ovoga
Pravilnika, bit će provedeno, u skladu s mišljenjem referentnog laboratorija
zajednice, nakon konzultacije s odgovarajućim nacionalnim referentnim
laboratorijem.
(d) Laboratoriji odobreni za provođenje daljnjih pretraživanja metodama
molekularne tipizacije
Laboratoriji odobreni za daljnju molekularnu tipizaciju su:
Agence Francaise de Securite Sanitaire des Aliments
Laboratoire de pathologie bovine
31, avenue Tony Garnier
BP 7033
F-69342 Lyon Cedex
Centre CEA Fontanay-aux-Roses. BP 6
F-92265 Fontanay-aux Roses Cedex
Service de Pharlamcologie et d´Immunolgie
Centre CEA Saclay, batiment 136
F-91191 Gif-sur-Yvette Cedex
Veterinary Laboratories Agency
Woodham Lane
New Haw
Addlestone
Surrey KT 15 3NB
United Kingdom
**3.3 Laboratorijsko ispitivanje na nazočnost TSE u drugih vrsta osim onih iz
točaka 3.1 i 3.2**Testovi, koji se provode da bi se potvrdila sumnja na nazočnost neke TSE u
drugim vrstama osim goveda, ovaca, koza moraju kao minimum uključivati
histopatološku pretragu moždanog tkiva. Nadležno tijelo također može zahtijevati
laboratorijska ispitivanja, kao što su imunocitokemija, imunobloting,
demonstriranje karakterističnih vlakanca pomoću elektroničke mikroskopije ili
druge metode za otkrivanje oblika prionskog proteina koji je povezan s ovim
bolestima. U svakom slučaju, ako je početno histopatološko ispitivanje dalo
negativan ili nejasan rezultat, potrebno je provesti najmanje još jedno
laboratorijsko ispitivanje. Kad se ova bolest negdje pojavi po prvi put, treba
provesti najmanje tri različita pretraživanja.
Posebice, kad se postavi sumnja na GSE kod neke druge životinjske vrste osim
goveda, uzorke treba poslati na tipiziranje soja, ako je to moguće.
***4. Brzi testovi***U svrhu provođenja brzih testova u skladu sa člankom 5. stavkom 3. i člankom 6.
stavkom 1. ovoga Pravilnika, kao brzi testovi za monitoring GSE u goveda moraju
se koristiti sljedeće metode:
– imunobloting test temeljen na Western bloting proceduri za detekciju
Proteinaza K rezistentnog fragmenta PrPRes otpornog na proteaze (Prionics-Check–
Western test),
– kemiluminiscentni ELISA test koji uključuje proceduru ekstrakcije i ELISA
tehniku, koja koristi pojačani kemiluminiscentni reagens (Enfer test & Enfer TSE
Kit verzija 2.0, automatizirano pripremanje uzoraka),
– sendvič-metoda imunološkog određivanja (immunoassay) za PrPRes, koja se
provodi nakon denaturacije i koncentracije (Bio-Rad TeSeE test).
– imunološko određivanje na bazi mikroploča (ELISA) koji otkriva Proteinaza K
rezistentni PrPRes s monoklonskim protutijelima (Prionics-Chek LIA test),
– konformacijski uvjetovano imunološko određivanje (immunoassay), GSE antigen
test kit (Beckman Coulter InPro CDI kit),
– kemiluminiscent ELISA za kvalitativno utvrđivanje PrPSc (CediTect GSE test),
– imunološko određivanje (immunoassay) korištenjem kemijskih polimera za
selektivno prihvaćanje PPrPSc i monoklonsku detekciju protutijela za očuvane
regije PrP molekule (IDEXX HerdChek BSE Antigen Test Kit, EIA),
– kemiluminiscentno imunološko određivanje (immunoassay) bazirano na mikroploči
za utvrđivanje PrPSc u tkivima goveda (Instant Pourquier Speed¨it BSE),
– »lateral flow« imunološko određivanje (immunoassay) korištenjem dva različita
monoklonska protutijela za utvrđivanje Proteinaza K rezistentnih PrP fragmenta
(Prionics Check PrioSTRIP),
– dvostrano imunološko određivanje (immunoassay) korištenjem dva različita
monoklonska protutijela za dva epitopa prisutnih u visoko izravnanom stanju
goveđeg PrPSc (Roboscreen Prion BSE EIA Test Kit),
– sendvič ELISA za utvrđivanje Proteinaza K rezistentnog PrPSc (Roche Applied
Science PrionScreen),
– antigen-prihvaćanje ELISA korištenjem dva različita monoklonska protutijela za
utvrđivanje Proteinaza K rezistentnih PrP fragmenta (Fujirebio FRELISA BSE
post-mortem rapid BSE Test).
U svrhu provođenja brzih testova u skladu sa člankom 5. stavkom 3. i člankom 6.
stavkom 1. ovoga Pravilnika, kao brzi testovi za monitoring TSE u ovaca i koza
moraju se koristiti sljedeće metode:
– konformacijski uvjetovano imunološko određivanje (immunoassay), GSE antigen
test kit (Beckman Coulter InPro CDI kit),
– sendvič-metoda imunološkog određivanja (immunoassay) za PrPRes, koja se
provodi nakon denaturacije i koncentracije (Bio-Rad TeSeE test),
– sendvič-metoda imunološkog određivanja (immunoassay) za PrPRes, koja se
provodi nakon denaturacije i koncentracije (Bio-Rad TeSeE Sheep/Goat test),
– kemiluminiscentni ELISA test koji uključuje proceduru ekstrakcije i ELISA
tehniku, koja koristi pojačani kemiluminiscentni reagens (Enfer test & Enfer TSE
Kit verzija 2.0),
– imunološko određivanje (immunoassay) korištenjem kemijskih polimera za
selektivno prihvaćanje PrPSc i monoklonsku detekciju protutijela za očuvane
regije PrP molekule (IDEXX HerdChek BSE– Scrapie Antigen Test Kit, EIA),
– kemiluminiscentno imunološko određivanje (immunoassay) bazirano na mikroploči
za utvrđivanje PrPSc u tkivima ovaca (POURQUIER’ –LIA Scrapie),
– imunobloting test temeljen na Western bloting proceduri za detekciju
Proteinaza K rezistentnog fragmenta PrPRes otpornog na proteaze (Prionics-Check
Western Small Ruminant test),
– kemiluminiscentno imunološko određivanje (immunoassay) bazirano na mikroploči
za utvrđivanje Proteinaza K rezistentnog PrPSc (Prionics-Check LIA Small
Ruminants).
U slučaju svih testova uzorak tkiva na kojemu će se provoditi test mora
ispunjavati upute proizvođača.
Proizvođač brzih testova mora imati uspostavljen sustav osiguranja kvalitete
koji je odobrio referentni laboratorij Europske zajednice (CRL) i koji osigurava
da se učinkovitost testa ne mijenja. Proizvođač mora referentnom laboratoriju
Zajednice dostaviti ispitni protokol.
Preinake brzog testa ili ispitnog protokola mogu se provoditi samo uz prethodnu
obavijest referentnom laboratoriju Zajednice i pod uvjetom da referentni
laboratorij Europske zajednice ustanovi da ta preinaka ne umanjuje osjetljivost,
specifičnost ili pouzdanost brzog testa. Taj nalaz treba dostaviti Europskoj
komisiji i nacionalnim referentnim laboratorijima.
***5. Alternativni testovi***Biti će definirani naknadno.

**DODATAK XI.**
PRIJELAZNE ODREDBE KOJE SE ODNOSE NA ČLANKE 22. i 23.

A. Mjere koje se odnose na specificirani rizični materijal, mehanički iskošteno
meso i tehnike klanja
1. Specificiranim rizičnim materijalom smatraju se sljedeća tkiva:
(i) lubanja, isključujući donju čeljust a uključujući mozak i oči, i kičmena
moždina goveda starijih od 12 mjeseci; kralježnica isključujući repne kralješke,
trnaste i poprečne nastavke vratnih, grudnih i slabinskih kralježaka te medianu
krestu sakruma, i krila sakruma, ali uključujući dorzalne korijene ganglija
goveda starijih od 24 mjeseca; tonzile, crijeva od duodenuma do rektuma te
mezenterij goveda svih dobnih kategorija;
(ii) lubanja, uključujući mozak i oči, tonzile i kičmena moždina ovaca i koza
starijih od 12 mjeseci ili kojima su izbila dva trajna sjekutića, te slezena i
ileum ovaca i koza svih dobnih kategorija.
Dobna kategorija iz podtočke (i) ove točke za odstranjivanje kralježnice kod
goveda, može se korigirati izmjenom ovoga Pravilnika u odnosu na statističku
vjerojatnost pojave GSE u relevantnim dobnim kategorijama goveđe populacije u
zemlji, na temelju rezultata monitoringa GSE u skladu s Poglavljem A Dijelom I.
Dodatka III. ovoga Pravilnika.
2. Odstupanjem od točke 1. podtočke (i) ove točke, u skladu s posebnom
procedurom Europske komisije može se donijeti odluka da se dopusti uporaba
kralježnice i dorzalnih korijena ganglija goveda:
(a) koja su rođena, kontinuirano uzgajana i zaklana u zemlji za koju je
znanstvenom procjenom utvrđeno da je mogućnost pojave GSE kod goveda domaćeg
podrijetla vrlo mala, ili mala ali ne i isključena; ili
(b) koja su rođena nakon datuma početka učinkovite provedbe zabrane hranidbe
preživača bjelančevinama od sisavaca u zemljama članicama u kojima je kod
životinja domaćeg podrijetla registrirana GSE ili za koje je znanstvenom
procjenom utvrđeno da je pojava GSE kod goveda domaćeg podrijetla moguća.
Zemlje mogu zatražiti odstupanje od odredbi točke 1. podtočke (i) ove točke
podnošenjem Europskoj komisiji zaključnih potvrdnih dokaza koji se odnose na
odredbe iz podtočke a) ili b) ove točke.
Zemlje koje koriste ovo odstupanje moraju, osim zahtjeva iz Dodatka III.
Poglavlja A Dijela I. ovoga Pravilnika osigurati da se jedan od odobrenih brzih
testova navedenih u Dodatku X, Poglavlju C, točke 4 ovoga Pravilnika primjenjuje
na sva goveda starija od 30 mjeseci, koja su:
(i) uginula na gospodarstvu ili u transportu, a nisu zaklana za prehranu ljudi,
izuzevši uginule životinje u udaljenim područjima s malom gustoćom životinja,
koja se nalaze u zemljama u kojima je mala vjerojatnost pojave GSE;
(ii) bila podvrgnuta redovnom klanju za prehranu ljudi.
Stručnjaci Europske komisije mogu provoditi provjere na licu mjesta da bi
dodatno provjerili dostavljene dokaze u skladu sa člankom 21. ovoga Pravilnika.
3. Kosti goveda, ovaca i koza ne smiju se koristiti za proizvodnju mehanički
otkoštenog mesa.
4. Razaranje centralnog živčanog tkiva nakon omamljivanja, pomoću izduženog
šipkastog instrumenta uvedenog u kranijalnu šupljinu, ne smije se provoditi kod
goveda, ovaca i koza čije je meso namijenjeno za prehranu ljudi ili hranidbu
životinja.
5. Specificirani rizični materijal mora se odstraniti:
(a) u klaonicama ili, ovisno o slučaju, drugim mjestima gdje se obavlja klanje;
(b) u rasjekavaonicama, kad je riječ o kralježnici goveda;
(c) ovisno o slučaju, u privremenim objektima (sabiralištima) kako je određeno u
Pravilniku o načnu postupanja s nusproizvodima životinjskog podrijetla koji nisu
za prehranu ljudi (»Narodne novine«, br. 56/06) ili kod korisnika ili sabirnih
centara ovlaštenih i registriranih u skladu s Pravilnikom o načnu postupanja s
nusproizvodima životinjskog podrijetla koji nisu za prehranu ljudi (»Narodne
novine«, br. 56/06).
Gornje se odredbe ne odnose na materijal iz kategorije 1 za hranjenje ptica
strvinarki, u skladu sa Pravilnikom o načnu postupanja s nusproizvodima
životinjskog podrijetla koji nisu za prehranu ljudi (»Narodne novine«, br.
56/06).
6. Jezici goveda svih dobnih kategorija, namijenjeni za prehranu ljudi ili
hranidbu životinja, moraju se odvajati u klaonicama poprečnim rezom rostralno
prema lingualnom izdanku hioidne kosti.
7. Meso s glave goveda starijih od 12 mjeseci mora se skidati u klaonicama, u
skladu s jednim od kontrolnih sustava koji je odobrilo nadležno tijelo, da bi se
osiguralo sprječavanje moguće kontaminacije tog mesa tkivom živčanog sustava.
Taj kontrolni sustav mora kao minimum uključivati sljedeće odredbe:
– skidanje mesa s glave treba se obavljati u za to predviđenom prostoru, koji je
fizički odijeljen od drugih dijelova linije klanja,
– ako se glave skidaju s transportera ili kuka prije skidanja mesa s glave,
čeonu rupu od omamljivanja i *foramen magnum* treba odmah zatvoriti nepromočivim i
trajnim zatvaračem. Ako se uzima uzorak moždanog debla za laboratorijsko
testiranje na GSE, *foramen magnum* treba zatvoriti odmah nakon uzimanja uzorka,
– meso se ne smije skidati s glava na kojima su oči oštećene ili ispale
neposredno prije ili nakon klanja, ili koje su inače oštećene na način koji bi
mogao dovesti do kontaminacije glave centralnim živčanim tkivom,
– meso se ne smije skidati s glava koje nisu propisno začepljene na način kako
je to opisano u drugoj alineji,
– ne dovodeći u pitanje opća pravila higijene, moraju postojati specifične upute
za rad radi sprječavanja kontaminacije mesa kada se skida s glave, posebice u
slučaju kad zatvarač opisan u drugoj alineji ispadne ili kad se tijekom rada
oštete oči,
– mora postojati plan uzimanja uzoraka uz uporabu nekog odgovarajućeg
laboratorijskog testa za otkrivanje tkiva centralnog živčanog sustava, da bi se
provjerilo da li se mjere za smanjivanje kontaminacije adekvatno provode.
8. Odstupajući od zahtjeva iz točke 7. ove točke, nadležno tijelo može klaonici
dopustiti primjenu nekog alternativnog kontrolnog sustava za skidanje mesa s
glava goveda, koji rezultira ekvivalentnim smanjivanjem stupnja kontaminacije
mesa tkivom centralnog živčanog sustava. Mora postojati plan uzimanja uzoraka uz
uporabu odgovarajućeg laboratorijskog testa za otkrivanje tkiva centralnog
živčanog sustava, kako bi se provjerilo da li se mjere za smanjivanje
kontaminacije adekvatno provode. Nadležno tijelo, ukoliko dopusti ovo
odstupanje, mora o tome obavijestiti Europsku komisiju o svom kontrolnom sustavu
i rezultatima uzorkovanja.
9. Odredbe iz točke 7. i 8. ove točke ne primjenjuju se na skidanje jezika u
skladu s točkom 6. ove točke niti na skidanje mesa s obraza u klaonicama, ako se
ti postupci obavljaju bez skidanja goveđe glave s transportera ili kuka.
10. Odstupajući od točke 5. i 7. ove točke, nadležno tijelo može dopustiti:
(a) odstranjivanje kičmene moždine ovaca i koza u rasjekavaonicama koje su
posebno odobrene za tu namjenu;
(b) odstranjivanje kralježnice s trupova ili dijelova trupova u mesnicama koje
su posebno odobrene i registrirane za tu svrhu i nad kojima se provodi
monitoring;
(c) skidanje mesa s glava goveda u rasjekavaonicama koje su posebno odobrene za
tu namjenu u skladu sa sljedećim odredbama:
glave goveda, koje se prevoze u rasjekavaonice posebno odobrene za skidanje mesa
s glave, moraju ispunjavati sljedeće uvjete:
– za vrijeme skladištenja i prijevoza iz klaonice do posebno odobrene
rasjekavaonice glave moraju biti obješene na stalak,
– rupa na čelu i *foramen magnum* moraju biti propisno zatvoreni nepromočivim i
trajnim zatvaračem prije premještanja s transportera ili kuka na stalke. Ako se
uzima uzorak moždanog debla za laboratorijsko testiranje na GSE, *foramen magnum*treba potpuno zatvoriti odmah nakon uzimanja uzorka,
– glave, koje nisu propisno začepljene u skladu s drugom alinejom, na kojima su
oči oštećene ili ispale neposredno prije ili nakon klanja ili koje su inače
oštećene na način koji bi mogao rezultirati kontaminacijom mesa glave centralnim
živčanim tkivom, moraju se isključiti iz prijevoza u posebno odobrene
rasjekavaonice,
– mora postojati plan uzimanja uzoraka uz uporabu odgovarajućeg laboratorijskog
testa za otkrivanje tkiva centralnog živčanog sustava, kako bi se provjerilo da
li se mjere za smanjivanje kontaminacije adekvatno provode;
skidanje mesa s goveđih glava u rasjekavaonicama koje su posebno odobrene za tu
namjenu, mora biti u skladu s jednim kontrolnim sustavom, priznatim od strane
nadležnog tijela, da bi se osiguralo sprečavanje moguće kontaminacije mesa
glave. Taj sustav kao minimum mora uključivati sljedeće:
– sve glave treba prije početka skidanja mesa vizualno pregledati kako bi se
vidjelo ima li znakova kontaminacije ili oštećenja i jesu li dobro začepljene,
– meso se ne smije skidati s glava koje nisu propisno začepljene, kod kojih su
oči oštećene ili koje su inače oštećene na način koji bi mogao imati za
posljedicu kontaminaciju mesa glave tkivom centralnog živčanog sustava. Meso se
također ne smije skidati s glave ako se sumnja na mogućnost kontaminacije,
– ne dovodeći u pitanje opća pravila higijene, moraju postojati specifične upute
za rad radi sprječavanja kontaminacije mesa s glave tijekom prijevoza i
skidanja, posebice u slučaju kad zatvarač ispadne ili kad se tijekom rada oštete
oči,
– mora postojati plan uzimanja uzoraka uz uporabu odgovarajućeg laboratorijskog
testa za otkrivanje tkiva centralnog živčanog sustava, kako bi se provjerilo da
li se mjere za smanjivanje kontaminacije adekvatno provode.
11. Sav specificirani rizični materijal treba označiti bojom ili, ovisno o
slučaju, markerom neposredno nakon odstranjivanja i mora se zbrinuti u skladu s
odredbama iz Pravilnika o načinu postupanja s nusproizvodima životinjskog
podrijetla koji nisu za prehranu ljudi (»Narodne novine«, br. 56/06).
12. Nadležno tijelo mora provoditi učestale službene inspekcijske preglede radi
provjere ispravne primjene ovoga dijela propisa i mora osigurati da se
poduzimaju mjere za izbjegavanje svake kontaminacije, posebice u klaonicama,
rasjekavaonicama ili drugim mjestima gdje se odstranjuje specificirani rizični
materijal, kao što su mesnice ili objekti navedeni u točki 5. podtočki (c) ove
točke.
Nadležno tijelo mora uspostaviti sustav kojim će osigurati i provjeravati:
(a) da se specificirani rizični materijal koristi isključivo za namjene koje su
odobrene u skladu sa člankom 1. stavkom 2. ovoga Pravilnika i Pravilnika o
načinu postupanja s nusproizvodima životinjskog podrijetla koji nisu za prehranu
ljudi (»Narodne novine«, br. 56/06);
(b) da se specificirani rizični materijal zbrinjava u skladu s Pravilnikom o
načinu postupanja s nusproizvodima životinjskog podrijetla koji nisu za prehranu
ljudi (»Narodne novine«, br. 56/06).
13. Nadležno tijelo može dopustiti otpremu glava ili trupova koji sadrže
specificirani rizični materijal u neku drugu zemlju nakon što ta druga zemlja
pristane preuzeti taj materijal i nakon što odobri posebne uvjete koji se
primjenjuju na takav prijevoz.
Međutim, trupovi, polovice trupova ili polovice trupova rasječene na više od tri
veleprodajna reza, te četvrti koje ne sadrže nikakav specificirani rizični
materijal osim kralježnice, uključujući dorzalne korijene ganglija, mogu se
uvesti iz ili otpremiti u neku zemlju bez prethodne suglasnosti iste.
Izvoz iz zemlje glava i svježeg mesa goveda, ovaca ili koza koje sadrži
specificirani rizični materijal je zabranjen.
14. Mora postojati kontrolni sustav za odstranjivanje kralježnice kako je
određeno u točki 1. podtočki (i) ove točke. Taj sustav kao minimum mora
uključivati sljedeće mjere:
(a) ako se ne traži odstranjivanje kralježnice, trupovi ili veleprodajni rezovi
trupova goveda koji uključuju kralježnicu, moraju se označiti plavom prugom na
naljepnici u skladu s posebnim propisima o uspostavi sustava za označavanju i
registraciji goveda i posebnih propisa za označavanje mesa goveda i proizvoda od
mesa goveda.
(b) specifičnu oznaku broja goveđih trupova ili veleprodajnih rezova trupova, s
kojih se traži odstranjivanje kralježnice i onih s kojih se ne traži
odstranjivanje kralježnice, treba dodati u komercijalni dokument opisan posebnim
propisima o higijeni hrane i zdravstvenim uvjetima za proizvodnju i stavljanje
na tržište određenih proizvoda životinjskog podrijetla namijenjenih za prehranu
ljudi ili u dokument opisan Pravilniku o dokumentu za prijavljivanje
veterinarsko-zdravstvenog pregleda pošiljaka životinjskog podrijetla koje ulaze
u Republiku Hrvatsku (»Narodne novine«, br. 129/06), ovisno o slučaju;
(c) mesnice moraju najmanje godinu dana čuvati komercijalne dokumente iz
podtočke (b) ove točke;
15. (a) Niže navedeni proizvodi životinjskog podrijetla prilikom uvoza u zemlju
podliježu uvjetima iz podtočke (b) ove točke:
– specificirani rizični materijal naveden u točki 1 podtočki (i) ovoga Dijela,
– svježe meso: meso definirano posebnim propisima o higijeni hrane i
zdravstvenim uvjetima za proizvodnju i stavljanje na tržište određenih proizvoda
životinjskog podrijetla namijenjenih za prehranu ljudi,
– usitnjeno meso i pripravci od mesa: usitnjeno meso i pripravci od mesa kako je
određeno posebnim propisima o higijeni hrane i zdravstvenim uvjetima za
proizvodnju i stavljanje na tržište određenih proizvoda životinjskog podrijetla
namijenjenih za prehranu ljudi,
– mesni proizvodi: mesni proizvodi definirani posebnim propisima o higijeni
hrane i zdravstvenim uvjetima za proizvodnju i stavljanje na tržište određenih
proizvoda životinjskog podrijetla namijenjenih za prehranu ljudi,
– ostali proizvodi životinjskog podrijetla: drugi proizvodi životinjskog
podrijetla definirani posebnim propisima o higijeni hrane i zdravstvenim
uvjetima za proizvodnju i stavljanje na tržište određenih proizvoda životinjskog
podrijetla namijenjenih za prehranu ljudi,
– otopljena mast iz Pravilnika o načinu postupanja s nusproizvodima životinjskog
podrijetla koji nisu za prehranu ljudi (»Narodne novine«, br. 56/06),
– želatina kako je određeno u članku 16., točki 1., podtočki (b), šestoj alineji
i u Pravilniku o načinu postupanja s nusproizvodima životinjskog podrijetla koji
nius za prehranu ljudi (»Narodne novine«, br. 56/06),
– hrana za kućne ljubimce iz Pravilnika o načinu postupanja s nusproizvodima
životinjskog podrijetla koji nius za prehranu ljudi (»Narodne novine«, br.
56/06),
– krvne prerađevine iz Pravilnika o načinu postupanja s nusproizvodima
životinjskog podrijetla koji nius za prehranu ljudi (»Narodne novine«, br.
56/06),
– prerađene životinjske bjelančevine iz Pravilnika o načinu postupanja s
nusproizvodima životinjskog podrijetla koji nius za prehranu ljudi (»Narodne
novine«, br. 56/06),
– kosti i proizvodi od kosti prema Pravilnika o načinu postupanja s
nusproizvodima životinjskog podrijetla koji nius za prehranu ljudi (»Narodne
novine«, br. 56/06),
– materijal kategorije 3, prema Pravilnika o načinu postupanja s nusproizvodima
životinjskog podrijetla koji nius za prehranu ljudi (»Narodne novine«, br.
56/06).
Svaki put kad se spominju »proizvodi životinjskog podrijetla« misli se na
proizvode životinjskog podrijetla navedene u ovoj točki i ne odnosi se na druge
proizvode životinjskog podrijetla koji sadrže te proizvode životinjskog
podrijetla ili su dobiveni od tih proizvoda životinjskog podrijetla.
(b) Kad se gore spomenuti proizvodi životinjskog podrijetla, koji sadrže
materijal od goveda, ovaca ili koza, uvoze iz trećih zemalja ili regija tih
zemalja, uz zdravstvenu svjedodžbu treba uključiti izjavu potpisanu od strane
nadležnog tijela zemlje proizvođača, čiji tekst glasi:
»Ovaj proizvod ne sadrži i nije dobiven od:
ili (\*)
specificiranog rizičnog materijala kako je određeno u Dodatku XI. Dijelu A.
Pravilnika za sprječavanje pojave, kontrolu i iskorjenjivanje određenih
transmisivnih spongiformnih encefalopatija, (»Narodne novine« br 39/07) proizvedenog
nakon 31. ožujka 2001., ili mehanički otkoštenog mesa goveda, ovaca ili koza
proizvedenog nakon 31. ožujka 2001. Nakon 31. ožujka 2001. goveda, ovce i koze,
od kojih potječe ovaj proizvod, nisu bile zaklane nakon omamljivanja pomoću
plina ubrizganog u kranijalnu šupljinu ili usmrćene istom metodom ili zaklane
nakon omamljivanja razaranjem centralnog živčanog tkiva pomoću šipkastog
instrumenta uvučenog u kranijalnu šupljinu.
Trupovi, polovice trupova i četvrti trupova smiju prilikom uvoza uključivati
kralježnicu;
ili (Pravilnik o dokumentu za prijavljivanje veterinarsko-zdravstvenog pregleda
pošiljaka životinjskog podrijetla koje ulaze u Republiku Hrvatsku (»Narodne
novine«, br. 129/06)
materijala podrijetlom od goveda, ovaca i koza osim onih dobivenih od životinja
koje su rođene, kontinuirano uzgajane i zaklane u sljedećim zemljama:
– Argentina
– Australija
– Island
– Nova Kaledonija
– Novi Zealand
– Panama
– Paragvaj
– Singapur
– Urugvaj
– Vanatu
D. U odnosu na stavljanje na tržište i izvoz
1. Uvoz goveda uvjetovan je međunarodnom zdravstvenom svjedodžbom za životinje,
kojom se potvrđuje:
(a) da je hranidba preživača bjelančevinama od sisavaca zabranjena i da se ta
zabrana učinkovito provodi;
(b) da se goveda namijenjena izvozu označavaju trajnim sustavom označavanja,
koji omogućava da se utvrdi njihovo podrijetlo do majke i stada podrijetla i da
ta goveda nisu potomci ženki kod kojih se sumnjalo na GSE.
2. Točka 1 ovoga Poglavlja ne primjenjuje se na uvoz goveda koja su rođena i
kontinuirano uzgajana u sljedećim zemljama:
– Argentina
– Australija
– Island
– Nova Kaledonija
– Novi Zealand
– Panama
– Paragvaj
– Singapur
– Urugvaj
– Vanatu
3. (a) U slučaju mesa divljači iz uzgoja, pripravaka od mesa, i proizvoda od
mesa, definiranih u posebnim propisima o higijeni prehrambenih proizvoda, a
dobivenih od uzgojene jelenske divljači podrijetlom iz Kanade ili SAD, koji su
uvezeni u zemlju s međunarodnom zdravstvenom svjedodžbom za životinje i uz
izjavu potpisanu od nadležnog tijela zemlje podrijetla u kojoj se navodi:
»Ovaj proizvod sadrži ili je dobiven isključivo od mesa, isključivši iznutrice i
kičmenu moždinu jelenske divljači koja je pregledana na spongiformnu
encefalopatiju jelena (Chronic Wasting disease (CWD)) histopatološkim,
imunohistokemijskim ili drugim dijagnostičkim metodama određenim od nadležnog
tijela s negativnim rezultatom i nije dobiven od životinja podrijetlom iz stada
u kojima je spongiformna encefalopatija jelena utvrđena ili je službeno
postavljena sumnja na ovu bolest.«
(b) U slučaju mesa divljači, pripravaka od mesa, i proizvoda od mesa,
definiranih u posebnim propisima o higijeni prehrambenih proizvoda, a dobivenih
od jelenske divljači podrijetlom iz Kanade ili SAD, koji su uvezeni u zemlju s
međunarodnom zdravstvenom svjedodžbom za životinje i uz izjavu potpisanu od
nadležnog tijela zemlje podrijetla u kojoj se navodi:
»Ovaj proizvod sadrži ili je dobiven isključivo od mesa, isključivši iznutrice i
kičmenu moždinu jelenske divljači koja je pregledana na spongiformnu
encefalopatiju jelena histopatološkim, imunohistokemijskim ili drugim
dijagnostičkim metodama određenim od nadležnog tijela s negativnim rezultatom i
nije dobiven od životinja podrijetlom iz regije u kojoj je spongiformna
encefalopatija jelena utvrđena u zadnje tri godine ili je službeno postavljena
sumnja na ovu bolest.«

\_\_\_\_\_\_
(\*) izbrisati nepotrebno

Pravilnik, NN 39/2007-1334
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)